Ọwọ tẹ Onyekachi, ileeṣẹ nla kan lo lọọ ja lole l’Owode-Ẹgba

Gbenga Amos, Ogun Ọwọ ti tẹ afurasi adigunjale ẹni ọdun mejidinlọgbọn kan lagbegbe Owode Ẹgba, nipinlẹ Ogun, Onyekachi Mbamlu lorukọ ẹ. Ẹrọ abanaṣiṣẹ nla meji ti wọn fi n pọmpu omi lo lọọ ji nileeṣẹ Dany Rossy, to wa lagbegbe ohun tọwọ palaba rẹ fi segi. Akolo awọn ẹṣọ alaabo So-Safe ti wọn n patiroolu abule Ayetoro si Owode, nijọba ibilẹ Ọbafẹmi Owode, lafurasi yii ko si l’Ọjọruu, Wẹsidee, ọjọ kejila, oṣu Kẹwaa, ọdun 2022, ni nnkan bii aago mẹta ọganjọ oru. Ọga agba So-Safe, Kọmadaati Sọji Ganzallo, sọ ninu atẹjade kan to fi ṣọwọ s’ALAROYE lọjọ Ẹti, Furaidee, pe, Onyekachi ti fo fẹnsi wọle sinu ọgba ileeṣẹ naa pẹlu awọn irinṣẹ to ko dani, o si ti tu awọn ẹrọ nla meji ọhun, bo ṣe n lakaka lati ko wọn jade lawọn ẹṣọ naa fura pe nnkan kan n ṣẹlẹ nibẹ, ibẹ naa si ni wọn ka a mọ. Wọn lo jẹwọ pe oun atawọn kan lawọn jọ gbimọ-pọ lati jale ọhun, o lawọn yooku ti sa lọ ni. Ganzallo lawọn ti fa afurasi ọdaran yii le awọn agbofinro lọwọ ni teṣan ọlọpaa to wa ni Mowe, pẹlu awọn ẹsibiiti ti wọn ka mọ ọn lọwọ, iṣẹ si n lọ lati wa awọn yooku to sa lọ lawaari, ki gbogbo wọn le fimu kata ofin nile-ẹjọ.


Wọn ni aṣọ ologun lawọn agbebọn to ji ọmọ baba kan naa mẹta gbe n’llọrin wọ

Ibrahim Alagunmu, Ilọrin Awọn agbebọn kan ti wọn dihamọra pẹlu ibọn ati ohun ija oloro miiran, ti wọn si wọṣọ ologun ni wọn ya bo agbegbe Aseyọri, Alagbado, niluu Ilọrin, nipinlẹ Kwara, ti wọn si ji awọn ọmọ mẹta gbe sa lọ. ALAROYE gbọ pe ni nnkan bii aago mẹjọ aabọ alẹ Ọjọruu, Wẹsidee, ni awọn agbebọn naa ya bo ile arakunrin kan ti wọn n pe ni Lukuman, bẹẹ ni wọn n yinbọn soke leralera, ti onikaluku si n sa asala fun ẹmi rẹ. Ki awọn eeyan si too mọ ohun to n ṣẹlẹ, wọn ti ji awọn ọmọ rẹ ọkunrin mẹta gbe lọ. Bi wọn ṣe fi ọrọ naa to awọn ẹgbẹ fijilante leti ni wọn dide lẹsẹkẹsẹ, ti wọn si bẹrẹ si i le awọn agbebọn naa lọ sọna ilu Shao, lasiko naa ni wọn ri ọkan ninu awọn ọmọ yii gba lọwọ wọn, ti wọn si gbe meji sa lọ. Lukman, ni ti ki i baa ṣe awọn fijilante to tete dide, awọn ọmọ oun mẹtẹẹta ni wọn iba gbe lọ. Awọn tọrọ naa ṣoju wọn sọ pe aṣọ ologun ni gbogbo awọn ajinigbe yii wọ.


Bi wọn ṣe fi ọrọ naa to awọn ẹgbẹ fijilante leti ni wọn dide lẹsẹkẹsẹ, ti wọn si bẹrẹ si i le awọn agbebọn naa lọ sọna ilu Shao, lasiko naa ni wọn ri ọkan ninu awọn ọmọ yii gba lọwọ wọn, ti wọn si gbe meji sa lọ. Lukman, ni ti ki i baa ṣe awọn fijilante to tete dide, awọn ọmọ oun mẹtẹẹta ni wọn iba gbe lọ. Awọn tọrọ naa ṣoju wọn sọ pe aṣọ ologun ni gbogbo awọn ajinigbe yii wọ. Titi ta a fi pari akojopọ iroyin yii, awọn ajinigbe naa ko ti i pe mọlẹbi awọn ọmọ ti wọn ji gbe yii lati beere ohun ti wọn fẹ, bẹẹ ni wọn ko ti i ri awọn ọmọ ọhun. Awọn olugbe agbegbe naa ti waa rọ Gomina AbdulRazaq, lati tete wa ọna abayọ si iṣoro ijinigbe to n waye lemọlemọ ni agbegbe naa, tori pe laarin ọsẹ kan pere, iṣẹlẹ ijinigbe to waye ni agbegbe naa ti to mẹrin.


Titi ta a fi pari akojopọ iroyin yii, awọn ajinigbe naa ko ti i pe mọlẹbi awọn ọmọ ti wọn ji gbe yii lati beere ohun ti wọn fẹ, bẹẹ ni wọn ko ti i ri awọn ọmọ ọhun. Awọn olugbe agbegbe naa ti waa rọ Gomina AbdulRazaq, lati tete wa ọna abayọ si iṣoro ijinigbe to n waye lemọlemọ ni agbegbe naa, tori pe laarin ọsẹ kan pere, iṣẹlẹ ijinigbe to waye ni agbegbe naa ti to mẹrin.


Lẹyin to ki ọmọ bibi inu ẹ mọlẹ to fun un loyun, Jeremiah laye lo n ṣe oun

Gbenga Amos, Ogun Baba ẹni ọdun mọkandinlogoji kan, Jeremiah Mfon, ti n wolẹ ṣun un lakolo awọn ọlọpaa ọtẹlẹmuyẹ lolu ileeṣẹ wọn latari bo ṣe ki ọmọ bibi inu rẹ ti ko ju ọdun mẹtala lọ mọlẹ, to si fun un loyun, o lepe lo n ja oun. Iya ọmọbinrin ti wọn forukọ bo laṣiiri ọhun lo lọọ fẹjọ sun lẹka ileeṣẹ ọlọpaa to wa ni Mowe, o loun fura si iṣesi ọmọ oun lẹnu ọjọ mẹta yii pe ara ọmọ naa ko ya gaga, ẹẹmẹwaa lo n tutọ, loun ba pe e, oun tẹ ẹ ninu, ibẹ loun ti mọ pe o ti fẹra ku. O lọmọ naa jẹwọ foun pe baba oun lo ba oun laṣepọ, oun lo si foun loyun. Wọn mu ọmọ yii lọ sọsibitu, ayẹwo si fidi ẹ mulẹ pe loootọ loyun oṣu mẹrin ti duro si i lara. Loju-ẹsẹ ti DPO teṣan Mowe, SP Fọlakẹ Afẹnifọrọ, gbọrọ yii lo ti ran awọn ọmọọṣẹ rẹ lati lọọ mu afurasi ọdaran ọhun wa, wọn si ri i mu. Nigba ti wọn n bi i leere ohun to jẹ yo to jẹ ọmọ bibi inu ẹ ni ibasun kan, o ni ki wọn ṣe oun jẹẹjẹ, o ni ki i ṣe oju lasan lọrọ yii, epe lo n ja oun.


Wọn mu ọmọ yii lọ sọsibitu, ayẹwo si fidi ẹ mulẹ pe loootọ loyun oṣu mẹrin ti duro si i lara. Loju-ẹsẹ ti DPO teṣan Mowe, SP Fọlakẹ Afẹnifọrọ, gbọrọ yii lo ti ran awọn ọmọọṣẹ rẹ lati lọọ mu afurasi ọdaran ọhun wa, wọn si ri i mu. Nigba ti wọn n bi i leere ohun to jẹ yo to jẹ ọmọ bibi inu ẹ ni ibasun kan, o ni ki wọn ṣe oun jẹẹjẹ, o ni ki i ṣe oju lasan lọrọ yii, epe lo n ja oun. O loju ala loun wa lọjọ tiṣẹlẹ ọhun waye, oun lalaa pe oun n ṣe kerewa fun iya ọmọ yii to ti kọ oun silẹ tipẹ ni, afi boun ṣe ji saye to jẹ ori ọmọ oun loun ba ara oun, ọmọbinrin naa loun n ṣe ‘kinni’ fun. Kọmiṣanna ọlọpaa ipinlẹ Ogun, CP Lanre Bankọle, ti ni ki awọn ọtẹlẹlẹmuyẹ lẹka ti wọn ti n gbogun ti fifọmọde ṣowo ẹru tubọ ṣewadii ijinlẹ lori iṣẹlẹ yii. O nile-ẹjọ lo ṣi maa pinnu boya alaye afurasi ta leti abi ko ta, ti wọn yoo si ṣedajọ to yẹ fun un.


O loju ala loun wa lọjọ tiṣẹlẹ ọhun waye, oun lalaa pe oun n ṣe kerewa fun iya ọmọ yii to ti kọ oun silẹ tipẹ ni, afi boun ṣe ji saye to jẹ ori ọmọ oun loun ba ara oun, ọmọbinrin naa loun n ṣe ‘kinni’ fun. Kọmiṣanna ọlọpaa ipinlẹ Ogun, CP Lanre Bankọle, ti ni ki awọn ọtẹlẹlẹmuyẹ lẹka ti wọn ti n gbogun ti fifọmọde ṣowo ẹru tubọ ṣewadii ijinlẹ lori iṣẹlẹ yii. O nile-ẹjọ lo ṣi maa pinnu boya alaye afurasi ta leti abi ko ta, ti wọn yoo si ṣedajọ to yẹ fun un.


Alice wọle tọ ọrẹkunrin ẹ loru, lo ba gun un lọbẹ pa

Mistura Afọlabi Latari bo ṣe yọbẹ si ọrẹkunrin ẹ lọganjọ oru, to si gun un pa nigba ti wọn n ja, ọdọmọbinrin kan, Alice Mulak, ti n ṣalaye ara ẹ lakolo ọlọpaa ọtẹlẹmuyẹ. Ẹyin otẹẹli City Rock, niluu Ungwan Gwari, nijọba ibilẹ Karu, nipinlẹ Nasarawa, niṣẹlẹ naa ti waye, l’Ọjọbọ, Tọsidee, ọjọ kẹtala, oṣu Kẹwaa yii. Alukoro ileeṣẹ ọlọpaa ipinlẹ naa, DSP Rahman Nansel, ti fidi iṣẹlẹ yii mulẹ, o ni iwadii akọkọ tawọn ṣe fihan pe aajin oru lọrọ ọhun ṣẹlẹ, ni nnkan bii aago mẹta aabọ. Awọn aladuugbo ni wọn tẹ ileeṣẹ ọlọpaa laago pe awọn eeyan wọnyi n ja, nigba ti CSP Musa Babalọla atawọn ọmọọṣẹ ẹ fi maa debẹ, oku ọkunrin naa ni wọn ba, wọn ri ọbẹ ti wọn fi gun un, ọwọ wọn si tẹ afurasi ọdaran to gun un lọbẹ ọhun, ni wọn ba gbe e lọ si teṣan wọn. Ni bayii, Kọmiṣanna ọlọpaa ipinlẹ Nasarawa, CP Adeṣina Ṣoyẹmi, ti ni ki wọn taari afurasi naa sẹka ileeṣẹ ọtẹlẹmuyẹ lolu ileeṣẹ ọlọpaa to wa niluu Lafia, ki wọn le ṣewadii ijinlẹ lori ọrọ yii. Lẹyin iwadii ni Alice yoo fara han niwaju adajọ.


Kabiyesi to fi bata fọ alase loju lode ariya ti dero kootu

Gbenga Amos, Ogun Ọba alaye kan, Ọba Nureni Oduwaye, ti n kawọ pọnyin rojọ ni kootu Majisreeti to wa niluu Ṣagamu, nipinlẹ Ogun, latari ẹsun ti wọn fi kan an pe o ṣe ọkunrin oniṣowo kan, Wasiu Oduwọle, leṣe. Wọn lo lu ọkunrin naa fọ loju nigba tinu bi i tori iyẹn ba ọkan ninu awọn olori rẹ jo lagbo ariya. Ba a ṣe gbọ, ayẹyẹ ọjọọbi gbajumọ obinrin tawọn eeyan mọ si Iyalaje lagbegbe ọhun lo waye ni otẹẹli Moore Blessing, niluu Ikẹnnẹ, loṣu kẹsan-an to lọ yii, Oduwaye ati olori rẹ si wa lara awọn alejo pataki ọjọ naa. Wasiu yii ni wọn gbe iṣẹ agbaṣe fun lati pese gbogbo jijẹ mimu nibi ariya ọhun, lẹyin ariya ni olori lọọ fẹsẹ rajo loju agbo, awọn eeyan si ba a jo loriṣiiriṣii, wọn ni Wasiu naa n jo loju agbo lasiko naa. Gẹgẹ bi alaye ti alayẹyẹ ọjọ naa ṣe fun iweeroyin Punch, o ni ojiji ni Kabiyesi yii fibinu dide, to si kọja sinu ọkọ ayọkẹlẹ rẹ, awọn si lọọ ba a, Wasiu naa lọ pẹlu, tori wọn kọkọ lero pe boya ipese ọbẹ alata pẹpẹsuupu ọjọ naa ko tẹ ọba yii lọrun lo tori ẹ binu ni, ni wọn ba lọ bẹ ẹ. Wọn niṣe ni Wasiu yii dọbalẹ gbalaja lati bẹ kabiyesi, ṣugbọn ọba naa ko gbẹbẹ, kaka bẹẹ, niṣe lo fun Wasiu nipaa loju, o si fi bata rẹ ṣe e leṣe. Bẹẹ ni wọn lọkunrin yii kerora oju oun, awọn mọlẹbi rẹ gbe e lọ sileewosan, atigba naa ni wọn ti fi bandeeji de oju rẹ.


Wasiu yii ni wọn gbe iṣẹ agbaṣe fun lati pese gbogbo jijẹ mimu nibi ariya ọhun, lẹyin ariya ni olori lọọ fẹsẹ rajo loju agbo, awọn eeyan si ba a jo loriṣiiriṣii, wọn ni Wasiu naa n jo loju agbo lasiko naa. Gẹgẹ bi alaye ti alayẹyẹ ọjọ naa ṣe fun iweeroyin Punch, o ni ojiji ni Kabiyesi yii fibinu dide, to si kọja sinu ọkọ ayọkẹlẹ rẹ, awọn si lọọ ba a, Wasiu naa lọ pẹlu, tori wọn kọkọ lero pe boya ipese ọbẹ alata pẹpẹsuupu ọjọ naa ko tẹ ọba yii lọrun lo tori ẹ binu ni, ni wọn ba lọ bẹ ẹ. Wọn niṣe ni Wasiu yii dọbalẹ gbalaja lati bẹ kabiyesi, ṣugbọn ọba naa ko gbẹbẹ, kaka bẹẹ, niṣe lo fun Wasiu nipaa loju, o si fi bata rẹ ṣe e leṣe. Bẹẹ ni wọn lọkunrin yii kerora oju oun, awọn mọlẹbi rẹ gbe e lọ sileewosan, atigba naa ni wọn ti fi bandeeji de oju rẹ. Lẹyin eyi lọrọ di tọlọpaa, awọn ọlọpaa si ṣewadii. Abọ iwadii wọn lo mu ki wọn pinnu lati wọ ọba alaye naa lọ sile-ẹjọ. Ni kootu, ẹsun meji ti wọn fi kan Ọba Oduwaye ni pe o ṣe ọmọlakeji rẹ leṣe gidi, o si tun da alaafia ilu ru.


Lẹyin eyi lọrọ di tọlọpaa, awọn ọlọpaa si ṣewadii. Abọ iwadii wọn lo mu ki wọn pinnu lati wọ ọba alaye naa lọ sile-ẹjọ. Ni kootu, ẹsun meji ti wọn fi kan Ọba Oduwaye ni pe o ṣe ọmọlakeji rẹ leṣe gidi, o si tun da alaafia ilu ru. Iwe ẹsun naa ka lapa kan pe: “A fẹsun kan ọ, pe iwọ Ọba Nureni Oduwaye, huwa to tapa sofin, ni nnkan bii aago mẹwaa aabọ ọjọ kọkanlelogun, oṣu Kẹsan-an, ọdun 2022, nipa tita Ọgbẹni Wasiu Oduwọle nipaa loju, ti o si fi bata rẹ ṣe ẹyinju apa osi rẹ leṣe, eyi to lodi sofin, ti ijiya to gbopọn wa fun labẹ ofin ojilelọọọdunrun din marun-un iwe ofin iwa ọdaran ti ọdun 2006 ti ipinlẹ Ogun n lo. Bo tilẹ jẹ pe ọba naa loun ko jẹbi, ile-ẹjọ ti sun igbẹjọ rẹ si ọjọ kọkandinlogun, oṣu Kẹwaa, ọdun yii.


Iwe ẹsun naa ka lapa kan pe: “A fẹsun kan ọ, pe iwọ Ọba Nureni Oduwaye, huwa to tapa sofin, ni nnkan bii aago mẹwaa aabọ ọjọ kọkanlelogun, oṣu Kẹsan-an, ọdun 2022, nipa tita Ọgbẹni Wasiu Oduwọle nipaa loju, ti o si fi bata rẹ ṣe ẹyinju apa osi rẹ leṣe, eyi to lodi sofin, ti ijiya to gbopọn wa fun labẹ ofin ojilelọọọdunrun din marun-un iwe ofin iwa ọdaran ti ọdun 2006 ti ipinlẹ Ogun n lo. Bo tilẹ jẹ pe ọba naa loun ko jẹbi, ile-ẹjọ ti sun igbẹjọ rẹ si ọjọ kọkandinlogun, oṣu Kẹwaa, ọdun yii.


Eedi ree o! Nitori ọrọ ti ko to nnkan, Oluranti yin iyawo ẹ lọrun pa

Gbenga Amos, Ogun Ẹka ileeṣẹ ọtẹlẹmuyẹ ni Eleweẹran, ti i ṣe olu-ileeṣẹ ọlọpaa ipinlẹ Ogun, l’Abẹokuta, ni ọkunrin ẹni ọdun mọkanlelaaadọta kan, Oluranti Badejọ wa bayii, latari bo ṣe lu iyawo ẹ, Felicia Badejọ pa, lori ọrọ ti ko to nnkan ni Mowe. Ojule keje, Opopona Madam Felicia, laduugbo Orimẹrunmu, niluu Mowe, niṣẹlẹ yii ti waye lọjọ kejila, oṣu Kẹwaa, ọdun yii. SP Abimbọla Oyeyẹmi ti i ṣe Alukoro ileeṣẹ ọlọpaa ipinlẹ Ogun, ni aburo oloogbe naa lo sare janna-janna lọọ fẹjọ sun lẹka ileeṣẹ ọlọpaa to wa ni Mowe, o ni ẹgbọn oloogbe naa to n gbe lọdọ wọn lo pe oun lori aago pe koun tete lọọ pe ọlọpaa o, tori Badejọ ti pa aunti oun. DPO teṣan naa, SP Fọlake Afẹnifọrọ, yan awọn ọlọpaa tẹle ọmọbinrin yii lati lọọ wo ohun to ṣẹlẹ, wọn ba oku Fọlaṣade nilẹẹlẹ, wọn si faṣẹ ọba mu afurasi ọdaran to pa a. Lẹyin eyi ni wọn gbe oku oloogbe naa lọ si mọṣuari ileewosan Jẹnẹra Ṣagamu, fun ayẹwo, lati mọ’ru iku to pa a gan-an. Awọn ọlọpaa ni iwadii ti wọn ṣe fihan pe niṣe lọkunrin naa fibinu yin iyawo ẹ lọrun pa, nigba ti ariyanjiyan wẹrẹ kan dija laarin wọn. Wọn ni nigba toju ẹ walẹ, to ri i pe ẹmi eeyan ti tọwọ oun bọ ni jẹbẹtẹ gbọmọ le e lọwọ, eyi lo mu ko da ọgbọnkọgbọn kan, wọn lo tanna si aayẹni wọn, o si dọgbọn fi i jo oloogbe naa lara kaakiri, o tun tu waya ina ẹlẹntiriiki ile ẹ silẹ, ko le da bii pe ina mọnamọna lo gbe obinrin naa to fi ku.


DPO teṣan naa, SP Fọlake Afẹnifọrọ, yan awọn ọlọpaa tẹle ọmọbinrin yii lati lọọ wo ohun to ṣẹlẹ, wọn ba oku Fọlaṣade nilẹẹlẹ, wọn si faṣẹ ọba mu afurasi ọdaran to pa a. Lẹyin eyi ni wọn gbe oku oloogbe naa lọ si mọṣuari ileewosan Jẹnẹra Ṣagamu, fun ayẹwo, lati mọ’ru iku to pa a gan-an. Awọn ọlọpaa ni iwadii ti wọn ṣe fihan pe niṣe lọkunrin naa fibinu yin iyawo ẹ lọrun pa, nigba ti ariyanjiyan wẹrẹ kan dija laarin wọn. Wọn ni nigba toju ẹ walẹ, to ri i pe ẹmi eeyan ti tọwọ oun bọ ni jẹbẹtẹ gbọmọ le e lọwọ, eyi lo mu ko da ọgbọnkọgbọn kan, wọn lo tanna si aayẹni wọn, o si dọgbọn fi i jo oloogbe naa lara kaakiri, o tun tu waya ina ẹlẹntiriiki ile ẹ silẹ, ko le da bii pe ina mọnamọna lo gbe obinrin naa to fi ku. Ṣugbọn gbogbo aṣiri irọ yii ko bo rara, tori gbogbo ohun to ṣẹlẹ pata to lo ṣoju Jumọkẹ, ọmọọdun mẹjọ, to jẹ ọmọ wọn. Ọmọ ọhun lo ṣalaye pe baba oun lo yin iya oun lọrun to fi ku. O ni niṣe ni baba oun n wo oloogbe naa niran bo ṣe n japoro iku, ko si fọwọ kan an titi to fi gbẹmi-in mi.


Ṣugbọn gbogbo aṣiri irọ yii ko bo rara, tori gbogbo ohun to ṣẹlẹ pata to lo ṣoju Jumọkẹ, ọmọọdun mẹjọ, to jẹ ọmọ wọn. Ọmọ ọhun lo ṣalaye pe baba oun lo yin iya oun lọrun to fi ku. O ni niṣe ni baba oun n wo oloogbe naa niran bo ṣe n japoro iku, ko si fọwọ kan an titi to fi gbẹmi-in mi. Ọgbẹni Lekan Yusuf, to jẹ ọkan lara awọn aburo oloogbe naa sọ fakọroyin Punch pe aladuugbo wọn lo pe oun sori aago lati fi iṣẹlẹ aburu naa to oun leti toun fi n sare bọ. O ni gbara toun debẹ laaarọ ọjọ naa, oun ri apa aayẹni lara aunti oun, ẹjẹ si n jade nimu ati eti ẹ. “Gbogbo igba lawọn mejeeji maa n ja nigba ti mo fi n gbe lọdọ wọn l’Ajegunlẹ, ki wọn too ko wa si Mowe, niṣe l’Oluranti maa n lu ẹgbọn mi bii ẹni luṣọ ofi to ba ti tibi iṣẹ de, ọrọ ti ko to nnkan lo maa n binu rangbandan le lori, lọjọ kan, anti mi n sun lọwọ ni nigba to bẹrẹ si i lu u tibinu tibinu,” gẹgẹ bo ṣe wi.


Ọgbẹni Lekan Yusuf, to jẹ ọkan lara awọn aburo oloogbe naa sọ fakọroyin Punch pe aladuugbo wọn lo pe oun sori aago lati fi iṣẹlẹ aburu naa to oun leti toun fi n sare bọ. O ni gbara toun debẹ laaarọ ọjọ naa, oun ri apa aayẹni lara aunti oun, ẹjẹ si n jade nimu ati eti ẹ. “Gbogbo igba lawọn mejeeji maa n ja nigba ti mo fi n gbe lọdọ wọn l’Ajegunlẹ, ki wọn too ko wa si Mowe, niṣe l’Oluranti maa n lu ẹgbọn mi bii ẹni luṣọ ofi to ba ti tibi iṣẹ de, ọrọ ti ko to nnkan lo maa n binu rangbandan le lori, lọjọ kan, anti mi n sun lọwọ ni nigba to bẹrẹ si i lu u tibinu tibinu,” gẹgẹ bo ṣe wi. Kọmiṣanna ọlọpaa ipinlẹ Ogun, CP Lanre Bankọle, ti paṣẹ pe kawọn ọtẹlẹmuyẹ lẹka ti wọn ti n boju to iwa ọdaran abẹle ṣi maa ba iṣe iwadii wọn niṣo na, o lafurasi naa maa kawọ pọnyin rojọ niwaju adajọ laipẹ.


Kọmiṣanna ọlọpaa ipinlẹ Ogun, CP Lanre Bankọle, ti paṣẹ pe kawọn ọtẹlẹmuyẹ lẹka ti wọn ti n boju to iwa ọdaran abẹle ṣi maa ba iṣe iwadii wọn niṣo na, o lafurasi naa maa kawọ pọnyin rojọ niwaju adajọ laipẹ.


Awọn ọmọ ẹgbẹ APC dara pọ mọ NNPP l’Ekoo

Monisọla Saka L’Ọjọruu, Wẹsidee, ọjọ kejila, oṣu Kẹwaa, ọdun yii, ni Sẹnetọ Rabiu Kwankwaso to jẹ oludije dupo aarẹ lẹgbẹ oṣelu NNPP, ṣabẹwo siluu Eko, nibi ti wọn ti ṣi ile ẹgbẹ naa tuntun si agbegbe Fadeyi, ti ọgọọrọ awọn ọmọ ẹgbẹ APC si darapọ mọ ẹgbẹ wọn. Gomina ipinlẹ Kano tẹlẹ yii ni wọn o gbọdọ foju rena oun bayii pẹlu bi ọpọ awọn alatilẹyin rẹ ṣe ya sita lasiko ti wọn n ṣi ile ẹgbẹ tuntun nipinlẹ Eko. O ni iyalẹnu lo jẹ bi awọn eeyan ṣe tu yaaya jade lati ki oun kabọ sibi ile ẹgbẹ tuntun ti awọn fẹẹ ṣi nipinlẹ Eko ọhun. Ile ẹgbẹ ti wọn ṣẹṣẹ ṣe ifilọlẹ rẹ sagbegbe Fadeyi, nipinlẹ Eko yii, jẹ gẹgẹ bii ipalẹmọ fun ibo gbogboogbo ọdun 2023 wa lara idi ti Kwankwaso fi de sipinlẹ naa. Funra ondupo aarẹ yii lo ṣi ile ẹgbẹ tuntun naa. Niṣe lawọn eeyan ya si gbogbo titi nipinlẹ naa, ti wọn si n pariwo orukọ ọkunrin to fẹẹ jẹ aarẹ ọhun lasiko ti eto naa lọ lọwọ, eyi to ṣe akoba fun lilọ bibọ mọto loju ọna marosẹ Eko si Ikorodu.


Ile ẹgbẹ ti wọn ṣẹṣẹ ṣe ifilọlẹ rẹ sagbegbe Fadeyi, nipinlẹ Eko yii, jẹ gẹgẹ bii ipalẹmọ fun ibo gbogboogbo ọdun 2023 wa lara idi ti Kwankwaso fi de sipinlẹ naa. Funra ondupo aarẹ yii lo ṣi ile ẹgbẹ tuntun naa. Niṣe lawọn eeyan ya si gbogbo titi nipinlẹ naa, ti wọn si n pariwo orukọ ọkunrin to fẹẹ jẹ aarẹ ọhun lasiko ti eto naa lọ lọwọ, eyi to ṣe akoba fun lilọ bibọ mọto loju ọna marosẹ Eko si Ikorodu. Ohun to mu ori Kwankwaso wu ju ni bi oun ati alaga apapọ ẹgbẹ wọn ṣe gbalejo awọn ọmọ ẹgbẹ tuntun ti wọn ya kuro lawọn ẹgbẹ oṣelu, paapaa ju lọ, ẹgbẹ APC ti ipinlẹ Eko. Abdulmumin Jibrin to jẹ agbẹnusọ igbimọ eleto ipolongo ibo aarẹ fun Kwankwaso lo gba ori ẹrọ ayelujara lọ lati kede ile ẹgbẹ tuntun ti wọn ṣi ọhun. O ni, “Ero pitimu nibi ayẹyẹ ile ẹgbẹ tuntun wa ni ṣiṣi, bẹẹ la tun ki awọn ọmọ ẹgbẹ tuntun lati ẹgbẹ oṣelu mi-in kaabọ saarin wa”.


Ohun to mu ori Kwankwaso wu ju ni bi oun ati alaga apapọ ẹgbẹ wọn ṣe gbalejo awọn ọmọ ẹgbẹ tuntun ti wọn ya kuro lawọn ẹgbẹ oṣelu, paapaa ju lọ, ẹgbẹ APC ti ipinlẹ Eko. Abdulmumin Jibrin to jẹ agbẹnusọ igbimọ eleto ipolongo ibo aarẹ fun Kwankwaso lo gba ori ẹrọ ayelujara lọ lati kede ile ẹgbẹ tuntun ti wọn ṣi ọhun. O ni, “Ero pitimu nibi ayẹyẹ ile ẹgbẹ tuntun wa ni ṣiṣi, bẹẹ la tun ki awọn ọmọ ẹgbẹ tuntun lati ẹgbẹ oṣelu mi-in kaabọ saarin wa”. Eyi lo mu ki gomina ipinlẹ Kano tẹlẹ ọhun ni idaniloju pe oun maa jawe olubori ninu ibo aarẹ ọdun to n bọ. Kwankwaso to ti figba kan jẹ minisita feto aabo nilẹ yii ri sọ pe oun maa ya awọn ọmọ Naijiria lẹnu nipa gbigbẹyẹ lọwọ awọn oludije dupo aarẹ to ku nigba toun ba di aarẹ wọn lọdun 2023. Bakan naa lo ṣapejuwe ẹgbẹ NNPP gẹgẹ bii eyi ti idagbasoke n ba ju lọ nilẹ alawọ dudu.


Eyi lo mu ki gomina ipinlẹ Kano tẹlẹ ọhun ni idaniloju pe oun maa jawe olubori ninu ibo aarẹ ọdun to n bọ. Kwankwaso to ti figba kan jẹ minisita feto aabo nilẹ yii ri sọ pe oun maa ya awọn ọmọ Naijiria lẹnu nipa gbigbẹyẹ lọwọ awọn oludije dupo aarẹ to ku nigba toun ba di aarẹ wọn lọdun 2023. Bakan naa lo ṣapejuwe ẹgbẹ NNPP gẹgẹ bii eyi ti idagbasoke n ba ju lọ nilẹ alawọ dudu.


Ajọ NEMA ko awọn ọmọ Naijiria ti wọn ha sorilẹ-ede Libya pada wa sile

Monisọla Saka L’Ọjọbọ, Tọsidee, ọjọ kẹrinla, oṣu Kẹwaa, ọdun yii, ni ajọ to n ri si iṣẹlẹ pajawiri nilẹ wa, NEMA, ko awọn ọmọ ilẹ yii mẹrindinlaaadoje (126) pada wa siluu Eko lati orilẹ-ede Libya. Ajọ to n ri si wiwọle ati jijade lorilẹ-ede lawọn orilẹ-ede (IOM) lo ṣeto ẹlẹyinju aanu ọhun. Adele ajọ NEMA niluu Eko, Ibrahim Farinloye, lo sọ eleyii di mimọ fun Ajọ Akoroyin jọ ilẹ wa, (NAN) niluu Eko. Farinloye ni, lapa ibi ti wọn maa n ko ẹru si ninu papakọ ofurufu Murtala Muhammed, niluu Eko, lawọn ti lọọ pade awọn ọmọ Naijiria naa ninu ọkọ oju ofurufu Al Buraq 700-787, pẹlu nọmba 5A-DMG ti wọn ba pada wale. Mẹrindinlaaadọta(46) lawọn agbalagba ọkunrin ti wọn wa nibẹ, agbalagba obinrin mejilelọgọta (62), ọmọkunrin kekere meji atawọn ọmọbinrin keekeeke mẹfa, bakan naa lawọn ọmọ ọwọ mẹwaa ba wọn de, mẹrin ninu wọn jẹ obinrin ati ọmọdekunrin mẹfa. O tẹsiwaju pe pupọ ninu awọn ẹni yii lo jẹ pe niṣe ni wọn tan wọn lọ pe awọn maa ran wọn lọwọ lati re kọja sawọn orilẹ-ede bii Iraq, Egypt, Dubai ati bẹẹ bẹẹ lọ, ṣugbọn ti wọn pada n fi wọn ha sile awọn eeyan kiri nilẹ Libya, ọpọlọpọ ninu wọn lo si n rare kiri niluu oniluu ọhun.


Farinloye ni, lapa ibi ti wọn maa n ko ẹru si ninu papakọ ofurufu Murtala Muhammed, niluu Eko, lawọn ti lọọ pade awọn ọmọ Naijiria naa ninu ọkọ oju ofurufu Al Buraq 700-787, pẹlu nọmba 5A-DMG ti wọn ba pada wale. Mẹrindinlaaadọta(46) lawọn agbalagba ọkunrin ti wọn wa nibẹ, agbalagba obinrin mejilelọgọta (62), ọmọkunrin kekere meji atawọn ọmọbinrin keekeeke mẹfa, bakan naa lawọn ọmọ ọwọ mẹwaa ba wọn de, mẹrin ninu wọn jẹ obinrin ati ọmọdekunrin mẹfa. O tẹsiwaju pe pupọ ninu awọn ẹni yii lo jẹ pe niṣe ni wọn tan wọn lọ pe awọn maa ran wọn lọwọ lati re kọja sawọn orilẹ-ede bii Iraq, Egypt, Dubai ati bẹẹ bẹẹ lọ, ṣugbọn ti wọn pada n fi wọn ha sile awọn eeyan kiri nilẹ Libya, ọpọlọpọ ninu wọn lo si n rare kiri niluu oniluu ọhun. O ni, “A ti ba awọn ero ti wọn dari de ọhun wi, bẹẹ la ba wọn sọ ọpọlọpọ ọrọ lati mọ pe ko si orilẹ-ede to daa ju Naijiria lọ. Oriṣiiriṣii anfaani lo wa fun wa ta a fi le maa gbe igbe aye alaafia ati irọrun pẹlu ibẹru Ọlọrun nilẹ yii lai jẹ pe a n fẹmi ara wa wewu lawọn ilẹ okeere”. O dupẹ pataki lọwọ ajọ to n ri si iwọle ati ijade lorilẹ-ede Naijiria(NIS), ajọ to n gbalejo awọn ti ko nile(Refugee Commission), ajọ to n ri si ọrọ papakọ ofurufu nilẹ Naijiria (FAAN), ati ileeṣẹ ọlọpaa fun bi wọn ṣe waa fi ifẹ ki wọn kaabọ pada si ilẹ Naijiria.


O ni, “A ti ba awọn ero ti wọn dari de ọhun wi, bẹẹ la ba wọn sọ ọpọlọpọ ọrọ lati mọ pe ko si orilẹ-ede to daa ju Naijiria lọ. Oriṣiiriṣii anfaani lo wa fun wa ta a fi le maa gbe igbe aye alaafia ati irọrun pẹlu ibẹru Ọlọrun nilẹ yii lai jẹ pe a n fẹmi ara wa wewu lawọn ilẹ okeere”. O dupẹ pataki lọwọ ajọ to n ri si iwọle ati ijade lorilẹ-ede Naijiria(NIS), ajọ to n gbalejo awọn ti ko nile(Refugee Commission), ajọ to n ri si ọrọ papakọ ofurufu nilẹ Naijiria (FAAN), ati ileeṣẹ ọlọpaa fun bi wọn ṣe waa fi ifẹ ki wọn kaabọ pada si ilẹ Naijiria.


Ijọba Ọṣun kede ọjọ Ẹti gẹgẹ bii isinmi lẹnu iṣẹ

Florence Babaṣọla, Oṣogbo Ni imurasilẹ fun idibo ijọba ibilẹ ti yoo waye nipinlẹ Ọṣun lọjọ Abamẹta, Satide, ọjọ kẹẹẹdogun, oṣu Kẹwaa, ọdun yii, ijọba ipinlẹ Ọṣun ti kede ọjọ Ẹti, Furaidee, gẹgẹ bii ọjọ isinmi lẹnu iṣẹ. Atẹjade ti Kọmiṣanna feto iroyin ati ilanilọyẹ araalu, Funkẹ Ẹgbẹmọde, fi sita ṣalaye pe eredi isinmi naa ni lati fun awọn araalu lanfaani lati lọ sijọba ibilẹ ti wọn ba ti fẹẹ dibo. Ẹgbẹmọde sọ siwaju pe ko ni i si aaye fun irinkerindo ọkọ lati aago meje aarọ ọjọ Abamẹta ti idibo yoo waye titi di aago mẹta ọsan. Ijọba rọ awọn araalu lati tu yaaya jade lati dibo yan awọn aṣoju wọn kaakiri ijọba ibilẹ to wa nipinlẹ Ọṣun. Bakan naa ni wọn rọ awọn obi ati alagbatọ lati ba awọn ọmọ wọn sọrọ nibi ti wọn ti maa n gbọrọ pe ki wọn ma ṣe faaye gba ẹnikẹni lati lo wọn fun idarudapọ tabi jagidijagan lasiko idibo naa.


Oyetọla ṣeleri ibo miliọnu kan fun Tinubu/Shettima

Florence Babaṣọla, Oṣogbo O kere tan, ibo miliọnu kan ni Gomina ipinlẹ Ọṣun, Alhaji Adegboyega Oyetọla, fọwọ ẹ sọya pe o ti wa nilẹ nipinlẹ Ọṣun fun oludije funpo aarẹ labẹ asia ẹgbẹ oṣelu APC, Aṣiwaju Bọla Ahmed Tinubu. Oyetọla sọrọ yii ni ọfiisi ipolongo ibo rẹ niluu Oṣogbo, lasiko to n gba ogunlọgọ awọn ọdọ ti wọn rin kaakiri ilu Oṣogbo lati fi atilẹyin wọn han fun erongba Tinubu/Shettima lalejo. Awọn ọdọ naa ni wọn ko wo ti ojo to n rọ, ti wọn lọ kaakiri awọn ibi to ṣe koko niluu Oṣogbo lati sọ fun awọn araalu pe ti wọn ba dibo wọn fun Tinubu lọdun 2023, idagbasoke ti ko lẹgbẹ ni yoo ba orileede Naijiria. Oyetọla, ẹni to fi ijọloju rẹ han fun bi awọn ọdọ naa ṣe tu yaaya jade lai ti i to asiko idibo, fi da wọn loju pe iṣejọba Tinubu/Shettima yoo jẹ eyi ti yoo ko awọn ọdọ orileede yii mọra. O ni pẹlu igbesẹ ti awọn ọdọ naa gbe, o fi han pe gbọingbọin ni ẹgbẹ oṣelu APC wa nipinlẹ Ọṣun lai foya rara. O ni afojusun Tinubu ni lati sin awọn eeyan orileede Naijiria, lati mu itẹsiwaju ba awọn araalu ni gbogbo ẹka bii eto-ẹkọ, eto ilera, iṣẹ agbẹ, eto ọrọ-aje ati bẹẹ bẹẹ lọ.


Oyetọla, ẹni to fi ijọloju rẹ han fun bi awọn ọdọ naa ṣe tu yaaya jade lai ti i to asiko idibo, fi da wọn loju pe iṣejọba Tinubu/Shettima yoo jẹ eyi ti yoo ko awọn ọdọ orileede yii mọra. O ni pẹlu igbesẹ ti awọn ọdọ naa gbe, o fi han pe gbọingbọin ni ẹgbẹ oṣelu APC wa nipinlẹ Ọṣun lai foya rara. O ni afojusun Tinubu ni lati sin awọn eeyan orileede Naijiria, lati mu itẹsiwaju ba awọn araalu ni gbogbo ẹka bii eto-ẹkọ, eto ilera, iṣẹ agbẹ, eto ọrọ-aje ati bẹẹ bẹẹ lọ. Oyetọla ni oun nidaaniloju pe ibo to le ni miliọnu kan ni ẹgbẹ oṣelu APC yoo fun Aṣiwaju Bọla Ahmed Tinubu ati igbakeji rẹ, Shettima, ninu idibo apapọ ọdun 2023. Ṣaaju ni alakooso awọn ọdọ naa, Goke Akinwẹmimọ, ti fi da gomina loju pe didun lọsan yoo so fẹgbẹ naa lọdun 2023, o si rọ awọn ọmọ ẹgbẹ lati dibo wọn fun Tinubu/Shettima.


Oyetọla ni oun nidaaniloju pe ibo to le ni miliọnu kan ni ẹgbẹ oṣelu APC yoo fun Aṣiwaju Bọla Ahmed Tinubu ati igbakeji rẹ, Shettima, ninu idibo apapọ ọdun 2023. Ṣaaju ni alakooso awọn ọdọ naa, Goke Akinwẹmimọ, ti fi da gomina loju pe didun lọsan yoo so fẹgbẹ naa lọdun 2023, o si rọ awọn ọmọ ẹgbẹ lati dibo wọn fun Tinubu/Shettima.


Ẹgbẹ awọn olukọ yunifasiti fopin si iyansẹlodi oṣu mẹjọ

Jọkẹ Amọri Ẹgbẹ awọn olukọ nilẹ wa, ASUU, ti kede pe awọn ti fopin si iyanṣẹlodi oloṣu mẹjọ ti wọn ti gun le nitori awọn ẹtọ ti wọn n beere lọwọ ijọba, ṣugbọn ti wọn ko fun wọn. Lati alẹ Ọjọbọ, Tọsidee, ọjọ kẹtala, oṣu Kẹwaa yii, ni awọn oloye ẹgbẹ naa ti wọle ipade aṣedoru ti wọn ṣe. Bo tilẹ jẹ pe wọn ko ti i kede sita pe awọn ti figi gun iyanṣẹlodi ọhun, sibẹ, awọn ti wọn mọ bi nnkan ṣe n lọ ati ohun ti wọn fẹnu ko si nibi ipade to waye ni Sekiteriati wọn to wa niluu Abuja sọ pe, ki wọn kan sọrọ jade tabi ki wọn fi atẹjade sita lo ku, awọn olukọ naa ti fopin si iyansẹlodi wọn. Tẹ o ba gbagbe, ọjọ kẹrinla, oṣu Keji, ọdun yii, ni iyanṣẹlodi naa ti bẹrẹ latari atunṣe si owo-oṣu wọn, pipese awọn ohun eelo ti wọn fi le maa kọ awọn akẹkọọ ati bẹẹ bẹẹ lọ ti wọn n beere lọwọ ijọba, eyi ti awọn mejeeji ko le fori ọrọ naa ti sibi kan pẹlu bi wọn ko ṣe gbọra wọn ye, ti ekinni ko si ṣetan lati tẹ fun ekeji. Ṣugbọn ni bayii, o jọ pe ọrọ naa ti rodo lọọ mumi, awọn olukọ ti fẹẹ pada sileewe lati maa kọ awọn akẹkọọ wọn lọ.


Ile-ẹjọ Kotẹmilọrun ti tu Kanu silẹ o

Jọkẹ Amọri Ọjọbọ, Tọsidee, ọjọ kẹtala, oṣu Kẹwaa yii, ni ile-ẹjọ Kotẹmilọrun to fikalẹ siluu Abuja da ajijagbara ọmọ ilẹ Ibo to tun n ja fun ominira ilẹ Biafra nni, Nnamdi Kanu, lare, wọn ni ko maa lọ sile rẹ lalaafia. Agbẹjọro rẹ to tun jẹ ajafẹtọọ ọmọniyan, Ifeanyi Ejiofor, lo sọ eyi di mimọ lori ikanni agbọrọkanye ta a mọ si Facebook rẹ. Ile-ẹjọ ni Kanu wẹ, o yan kan-in-kan-in, ninu ẹjọ ko-tẹ-mi-lọrun to pe lori awọn ẹsun afẹmiṣofo tijọba apapọ ilẹ wa fi kan an. Gbogbo ẹjọ ati ẹsun ti ijọba apapọ fi kan ọkunrin ajijagbara yii ni Onidaajọ Oludọtun Adebọla fọwọ osi taari danu, o ni awọn ẹsun yii ko kun oju oṣuwọn, bẹẹ ni ko ba ofin mu. Ile-ẹjọ yii ni ko tọna, o tun lodi sofin bi wọn ṣe mu ajijagbara naa lati orileede Kenya wa si ilẹ Naijiria, ti wọn si ju u satimọle latigba naa. Adajọ ni gbogbo ofin nilẹ yii ati kaakiri agbaye ni ijọba apapọ lodi si pẹlu bi wọn ṣe fi ọkunrin naa sọko si Naijiria ni tipatipa, eyi to mu ki ẹsun afẹmiṣofo ti wọn fi kan an ma lẹsẹ nilẹ.


Ile-ẹjọ Kotẹmilọrun ti tu Kanu silẹ o

Gbogbo ẹjọ ati ẹsun ti ijọba apapọ fi kan ọkunrin ajijagbara yii ni Onidaajọ Oludọtun Adebọla fọwọ osi taari danu, o ni awọn ẹsun yii ko kun oju oṣuwọn, bẹẹ ni ko ba ofin mu. Ile-ẹjọ yii ni ko tọna, o tun lodi sofin bi wọn ṣe mu ajijagbara naa lati orileede Kenya wa si ilẹ Naijiria, ti wọn si ju u satimọle latigba naa. Adajọ ni gbogbo ofin nilẹ yii ati kaakiri agbaye ni ijọba apapọ lodi si pẹlu bi wọn ṣe fi ọkunrin naa sọko si Naijiria ni tipatipa, eyi to mu ki ẹsun afẹmiṣofo ti wọn fi kan an ma lẹsẹ nilẹ. Adajọ Adebọla ni ọna aibofin-mu ti wọn gba gbe ọkunrin naa wa si Naijiria ti mu ki ẹjọ ti wọn pe e ja si otubantẹ, ti ko si ṣee ro nibikibi,. Siwaju si i, adajọ ni pẹlu bi ijọba apapo ko ti le fidi ibi to ti ṣẹ awọn ẹsun ti wọn fi kan an yii ati asiko to ṣe e mulẹ mu ki ẹjọ naa da bii atele ro, ti ko lẹsẹ nilẹ rara. Ọjọ kọkandinlọgbọn, oṣu Kẹrin, ọdun yii, ni ajijagbara ọmọ ilẹ Ibo naa pe ẹjọ ko-tẹ-mi-lọrun lori ẹsun pe afẹmiṣofo ni ti ijọba apapọ fi kan an.


Ile-ẹjọ Kotẹmilọrun ti tu Kanu silẹ o

Adajọ Adebọla ni ọna aibofin-mu ti wọn gba gbe ọkunrin naa wa si Naijiria ti mu ki ẹjọ ti wọn pe e ja si otubantẹ, ti ko si ṣee ro nibikibi,. Siwaju si i, adajọ ni pẹlu bi ijọba apapo ko ti le fidi ibi to ti ṣẹ awọn ẹsun ti wọn fi kan an yii ati asiko to ṣe e mulẹ mu ki ẹjọ naa da bii atele ro, ti ko lẹsẹ nilẹ rara. Ọjọ kọkandinlọgbọn, oṣu Kẹrin, ọdun yii, ni ajijagbara ọmọ ilẹ Ibo naa pe ẹjọ ko-tẹ-mi-lọrun lori ẹsun pe afẹmiṣofo ni ti ijọba apapọ fi kan an. Ṣugbọn ni bayii, atẹgun alaafia ti ẹ si i, Adajọ Adebọla ni ko maa lọ sile rẹ layọ ati alaafia.


Ile-ẹjọ Kotẹmilọrun ti tu Kanu silẹ o

Ṣugbọn ni bayii, atẹgun alaafia ti ẹ si i, Adajọ Adebọla ni ko maa lọ sile rẹ layọ ati alaafia.


Edward ṣeto ijinigbe funra ẹ, o fẹẹ fi gbowo nla lọwọ awọn obi ẹ ni Mowe

Gbenga Amos, Abẹokuta Ọwọ awọn agbofinro ti tẹ afurasi ọdaran ẹni ọdun mẹtalelogun kan, Edward Okache. Wọn ni niṣe lọkunrin yii lẹdi apo pọ pẹlu awọn ọrẹ ẹ mẹrin kan, o ni ki wọn ji oun gbe, ki wọn le dọgbọn gba owo nla lọwọ awọn obi oun, o loun ni bisinẹẹsi kan toun fẹẹ fowo ṣe lori ẹrọ ayelujara. Gẹgẹ bi Alukoro ileeṣẹ ọlọpaa ipinlẹ Ogun, SP Abimbọla Oyeyẹmi, ṣe sọ ninu atẹjade kan to fi lede l’Ọjọruu, ọsẹ yii, o ni ẹgbọn afurasi ọdaran yii, Abilekọ Comfort Okache, lo tẹ ileeṣẹ ọlọpaa laago idagiri, o ni wọn ti ji aburo oun to n bọ lati ilu Calabar si Eko, gbe, adugbo Mowe ni wọn ti gbe e. O lawọn ajinigbe naa ni wọn pe oun lori aago, ti wọn n beere miliọnu mẹwaa Naira (N10m) gẹgẹ bii owo itusilẹ, o ni kawọn ọlọpaa gba oun o. Kia ni DPO teṣan Mowe, SP Fọlakẹ Afẹnifọrọ, ti paṣẹ fawọn ọmọọṣẹ ẹ lati lọọ wadii ohun to ṣẹlẹ, ki wọn si doola ẹmi ẹni ti wọn ji gbe naa. Erin ku, wahala ba ọbẹ, eyi lo mu kawọn ọtẹlẹmuyẹ fọn sinu igbo Orimẹrunmu, to wa lagbegbe ti wọn n sọ ọhun lọjọ kẹwaa, oṣu Kẹwaa yii. Iṣẹ aṣelaagun gidi si ni wọn ṣe lati fọ igbo naa tuutuu, wọn wa gbogbo kọlọfin ibẹ, nigbẹyin ni wọn ri Edward ninu ile akọku kan nibi ti wọn fokun de e lọwọ ati ẹsẹ si, wọn si ri awọn gende meji, Ernest Asamoah, toun jẹ ọmọ orileede Ghana, ati Uti Isaiah, ti wọn n ṣọ ọ, ni wọn ba mu wọn, wọn si tu ẹni ti wọn de lokun silẹ. Amọ nigba ti wọn de teṣan, ti iwadii bẹrẹ, awọn gende meji ọhun jẹwọ pe awọn ki i ṣe ajinigbe tootọ o, ọgbọnkọgbọn lawọn da, wọn ni ẹni tawọn de lokun gan-an lo ni kawọn ṣe bẹẹ foun, awọn si jọ gbimọ-pọ pẹlu ẹ ni lati ba a gba owo nla lọwọ awọn obi ẹ, wọn lo loun ti bẹrẹ okoowo kan lori intanẹẹti, oun si nilo owo nla lati fi ṣe e, o ṣetan, owo la a fi i peena owo.


Erin ku, wahala ba ọbẹ, eyi lo mu kawọn ọtẹlẹmuyẹ fọn sinu igbo Orimẹrunmu, to wa lagbegbe ti wọn n sọ ọhun lọjọ kẹwaa, oṣu Kẹwaa yii. Iṣẹ aṣelaagun gidi si ni wọn ṣe lati fọ igbo naa tuutuu, wọn wa gbogbo kọlọfin ibẹ, nigbẹyin ni wọn ri Edward ninu ile akọku kan nibi ti wọn fokun de e lọwọ ati ẹsẹ si, wọn si ri awọn gende meji, Ernest Asamoah, toun jẹ ọmọ orileede Ghana, ati Uti Isaiah, ti wọn n ṣọ ọ, ni wọn ba mu wọn, wọn si tu ẹni ti wọn de lokun silẹ. Amọ nigba ti wọn de teṣan, ti iwadii bẹrẹ, awọn gende meji ọhun jẹwọ pe awọn ki i ṣe ajinigbe tootọ o, ọgbọnkọgbọn lawọn da, wọn ni ẹni tawọn de lokun gan-an lo ni kawọn ṣe bẹẹ foun, awọn si jọ gbimọ-pọ pẹlu ẹ ni lati ba a gba owo nla lọwọ awọn obi ẹ, wọn lo loun ti bẹrẹ okoowo kan lori intanẹẹti, oun si nilo owo nla lati fi ṣe e, o ṣetan, owo la a fi i peena owo. Wọn tun jẹwọ pe awọn ṣi ku, wọn lawọn meji mi-in, Ephraim Anyijor ati Charity Lukpata tawọn jọ jẹ ọmọ bibi ijọba ibilẹ Yala, nipinlẹ Cross River naa mọ si ọrọ yii, wọn lawọn eleyii ni wọn ṣe atọna Edward de ọdọ awọn. Awọn ọlọpaa tun dọdẹ awọn meji yii, ọwọ si tẹ wọn, nigba ti oju k’oju, gbogbo wọn ni wọn jẹwọ pe awọn jọ di i ni, aajo owo lawọn ṣe. Kọmiṣanna ọlọpaa ipinlẹ Ogun, CP Lanre Bankọle, ti gbọ sọrọ yii, o si ti paṣẹ ki iwadii to lọọrin tubọ waye lori iṣẹlẹ naa.


Wọn tun jẹwọ pe awọn ṣi ku, wọn lawọn meji mi-in, Ephraim Anyijor ati Charity Lukpata tawọn jọ jẹ ọmọ bibi ijọba ibilẹ Yala, nipinlẹ Cross River naa mọ si ọrọ yii, wọn lawọn eleyii ni wọn ṣe atọna Edward de ọdọ awọn. Awọn ọlọpaa tun dọdẹ awọn meji yii, ọwọ si tẹ wọn, nigba ti oju k’oju, gbogbo wọn ni wọn jẹwọ pe awọn jọ di i ni, aajo owo lawọn ṣe. Kọmiṣanna ọlọpaa ipinlẹ Ogun, CP Lanre Bankọle, ti gbọ sọrọ yii, o si ti paṣẹ ki iwadii to lọọrin tubọ waye lori iṣẹlẹ naa. O ni kawọn afurasi yii ṣi wa lọdọ awọn ọtẹlẹmuyẹ lolu-ileeṣẹ ọlọpaa to wa l’Eleweeran, l’Abẹokuta, lẹyin eyi, ki wọn taari wọn siwaju adajọ.


O ni kawọn afurasi yii ṣi wa lọdọ awọn ọtẹlẹmuyẹ lolu-ileeṣẹ ọlọpaa to wa l’Eleweeran, l’Abẹokuta, lẹyin eyi, ki wọn taari wọn siwaju adajọ.


Kwara ni ohun alumọọni to le gbọ bukaata rẹ lai woju ijọba apapọ- Abdullahi

Ibrahim Alagunmu, Ilọrin Oludije dupo gomina ninu ẹgbẹ oselu People’s Democratic Party (PDP), nipinlẹ Kwara, Alaaji Shuaib Yaman Abdullahi, sọ pe ipinlẹ naa ni ohun alumọọni to le maa fi gbọ bukata ara rẹ lai woju ijọba apapọ, ṣugbọn wọn nilo olori ti yoo le ronu lati ṣamulo awọn ohun alumọọni naa. Yaman Abdullahi, sọ eleyii lọjọ Iṣẹgun, Tusidee, ọsẹ yii, lasiko to n ba awọn oniroyin sọrọ niluu Ilọrin, ti i ṣe olu ilu ipinlẹ Kwara. O ni oun setan lati ṣe ijọba lara ọtọ toun ba wọle gẹgẹ bii gomina nipa pipese iṣẹ yanturu fawọn ọdọ lẹka iṣẹ agbẹ, ti idagbasoke yoo fi tete de ba Kwara. O tẹsiwaju pe agbegbe ijọba ibilẹ Baruten ati Kaiama, ni ẹkun Ariwa Kwara, jẹ ilẹ ọlọraa ti wọn le ti maa gbin owu, fulawa ati nnkan ọgbin miiran ti wọn yoo maa fi ṣọwọ si orile-ede miiran, eleyii to ni yoo pese iṣẹ fun awọn ọdọ, ti wọn yoo maa gba owo to nitumọ, ti eto ọrọ-aje ipinlẹ naa yoo si gberu si i. Bẹẹ nijọba yoo maa pawo wọle nipa gbigba owo-ori lọwọ wọn, eyi ni ko ni i jẹ ki Kwara woju ijọba apapọ ko too le gbọ bukaata ara rẹ. O ni ko dara to ki wọn maa woju ijọba apapọ loṣooṣu ki wọn too le gbọ bukaata ara wọn. Yaman ni ẹgbẹ oṣelu PDP ti ṣetan lati gba ijọba pada ni Kwara, tori pe ko si idagbasoke kankan ti ẹgbẹ oṣelu APC to n ṣejọba lọwọ mu ba ipinlẹ naa.


Ọgbọn, imọ ati oye oṣelu ti mo kọ lọdọ Buhari lo jẹ ki n ṣaṣeyọri nipo gomina-Fayẹmi

Taofeek Surdiq, Ado-Ekiti Gomina ipinlẹ Ekiti, Dokita Kayọde Fayẹmi, ti sọ fawọn ọmọ ipinlẹ naa pe ki gbogbo wọn fọwọ sọwọ pọ pẹlu gomina tuntun to fẹẹ gba ipo lọwọ oun, Ọgbẹni Biọdun Oyebanji, ki ere ijọba awa-ara-wa nipinlẹ naa le kari titi de ẹsẹ kuku Fayẹmi ṣalaye pe gbogbo eeyan, ni pataki ju lọ, nipinlẹ Ekiti, gbọdọ sọwọ pọ mọ ijọba pẹlu ootọ inu ati ọkan kan, ki itẹsiwaju le de ba awujọ lapapọ. Gomina pe ipe yii l’Ọjọruu, Wẹsidee, ọjọ kejila, oṣu yii, lasiko eto kan ti wọn gbe kalẹ lati ṣe isin ati idupẹ fun ọkunrin to fẹẹ fipo silẹ naa. Eto ọhun to waye ni gbọngan Ọbafẹmi Awolọwọ, l’Ado-Ekiti, ni gbogbo ọmọ ipinlẹ naa wa. O sọ pe inu oun dun gidigidi bi awọn eeyan ipinlẹ Ekiti ṣe n gbe oṣuba nla fun oun ati iyawo oun lakooko ọdun mẹrin ti oun fi wa lori ipo gẹgẹ bii gomina ipinlẹ naa. O ṣalaye pe idi pataki ti oun fi darapọ mọ oṣelu ṣiṣe ni lati le mu atunṣe ba awọn ohun to ti bajẹ, ati lati le jẹ ki orilẹ-ede Naijiria di atunbi lapapọ. O juwe aṣeyọri rẹ nipo gomina gẹgẹ bii ọgbọn, imọ ati oye ti o ti ri kọ nibi oṣelu ṣiṣe, ni pataki ju lọ lọdọ Arẹ Mohammadu Buhari, Oloogbe Anthony Ẹnahoro, Ọjọgbọn Wole Ṣoyinka ati Oloye Odigie Oyegun pẹlu awọn olori orile-ede Naijiria tẹlẹ miiran.


O sọ pe inu oun dun gidigidi bi awọn eeyan ipinlẹ Ekiti ṣe n gbe oṣuba nla fun oun ati iyawo oun lakooko ọdun mẹrin ti oun fi wa lori ipo gẹgẹ bii gomina ipinlẹ naa. O ṣalaye pe idi pataki ti oun fi darapọ mọ oṣelu ṣiṣe ni lati le mu atunṣe ba awọn ohun to ti bajẹ, ati lati le jẹ ki orilẹ-ede Naijiria di atunbi lapapọ. O juwe aṣeyọri rẹ nipo gomina gẹgẹ bii ọgbọn, imọ ati oye ti o ti ri kọ nibi oṣelu ṣiṣe, ni pataki ju lọ lọdọ Arẹ Mohammadu Buhari, Oloogbe Anthony Ẹnahoro, Ọjọgbọn Wole Ṣoyinka ati Oloye Odigie Oyegun pẹlu awọn olori orile-ede Naijiria tẹlẹ miiran. O fi kun un pe inu oun dun gidigidi pe oun ṣejọba nipinlẹ Ekiti gẹgẹ bii Apọọsu Pọọlu ṣe sa ere ije ninu Bibeli, ti oun si mu ayipada ba gbogbo ẹka iṣejọba nipinlẹ naa. Fayẹmi dupẹ gidigidi lọwọ awọn gomina ẹlẹgbẹ rẹ ati awọn ẹka iṣejọba apapọ, to fi mọ ileegbimọ aṣofin ipinlẹ Ekiti fun ṣiṣe atilẹyin foun. Gomina ni o da oun loju pe gomina to fẹẹ gba ipo lọwọ oun, Ọgbẹni Biọdun Oyebanji, yoo ṣe ohun gbogbo lati tẹsiwaju pẹlu eto ti oun gbekalẹ l’Ekiti, gẹgẹ bii Timotiu ninu iwe mimọ Bibeli.


O fi kun un pe inu oun dun gidigidi pe oun ṣejọba nipinlẹ Ekiti gẹgẹ bii Apọọsu Pọọlu ṣe sa ere ije ninu Bibeli, ti oun si mu ayipada ba gbogbo ẹka iṣejọba nipinlẹ naa. Fayẹmi dupẹ gidigidi lọwọ awọn gomina ẹlẹgbẹ rẹ ati awọn ẹka iṣejọba apapọ, to fi mọ ileegbimọ aṣofin ipinlẹ Ekiti fun ṣiṣe atilẹyin foun. Gomina ni o da oun loju pe gomina to fẹẹ gba ipo lọwọ oun, Ọgbẹni Biọdun Oyebanji, yoo ṣe ohun gbogbo lati tẹsiwaju pẹlu eto ti oun gbekalẹ l’Ekiti, gẹgẹ bii Timotiu ninu iwe mimọ Bibeli. O ṣeleri pe atunṣe ati itẹsiwaju yoo de ba orile-ede Naijiria, o fi kun un pe bi oun ṣe n kuro lori ipo gomina ipinlẹ Ekiti ko da oun duro lati maa gbe eto ti yoo mu ayipada rere ba ipinlẹ naa ati orilẹ-ede Naijiria lapapọ.


O ṣeleri pe atunṣe ati itẹsiwaju yoo de ba orile-ede Naijiria, o fi kun un pe bi oun ṣe n kuro lori ipo gomina ipinlẹ Ekiti ko da oun duro lati maa gbe eto ti yoo mu ayipada rere ba ipinlẹ naa ati orilẹ-ede Naijiria lapapọ.


Adajọ da Ṣeun Ẹgbẹgbẹ, ọrẹ awọn olorin silẹ

Faith Adebọla Aja to rele ẹkun to bọ, afi ka ki i ku oriire, bẹẹ gẹlẹ lọrọ jẹ fun ọkunrin jayejaye Eko to maa n gbe fiimu jade, to si tun jẹ ọrẹ awọn oṣere ati olorin, Ọlajide Kazeem, ti gbogbo eeyan mọ si Ṣeun Ẹgbẹgbẹ pẹlu bi kootu ṣe ni ko maa lọ sile lọjọ kọkanla, oṣu Kẹwaa yii, lẹyin to lo ọdun meje ati oṣu mẹfa, lọgba ẹwọn. Ile-ẹjọ giga to wa niluu Ikoyi lo gbọ ẹjọ ọkunrin naa labẹ Onidaajọ Olurẹmi Oguntoyinbo, ti wọn si lo jẹbi ẹsun ẹyọ kan pere, ninu ẹsun bii mẹrinlelogoji ti wọn fi kan an. Ẹsun naa ni wọn gbọ ti wọn fi fun un ni beeli, ṣugbọn ko ri ẹni gba oniduuro rẹ nitori awọn ohun ti adajọ ka silẹ pe o gbọdọ ri ki wọn too da a silẹ. Adajọ Oguntoyinbo to fagi le mẹtalelogoji ninu awọn ẹsun naa sọ pe wọn ko lẹsẹ nilẹ, nitori ko si ẹri to to lati gbe e lẹsẹ, eyi ni wọn fi ju u sẹwọn. Bakan naa lo ni awọn agbefọba naa ko ni ẹri to to lati gbe gbogbo alaye wọn lẹyin. O tun ni awọn ọlọpaa ti fọwọ kan ninu owo ti wọn tori rẹ mu un.


Adajọ Oguntoyinbo to fagi le mẹtalelogoji ninu awọn ẹsun naa sọ pe wọn ko lẹsẹ nilẹ, nitori ko si ẹri to to lati gbe e lẹsẹ, eyi ni wọn fi ju u sẹwọn. Bakan naa lo ni awọn agbefọba naa ko ni ẹri to to lati gbe gbogbo alaye wọn lẹyin. O tun ni awọn ọlọpaa ti fọwọ kan ninu owo ti wọn tori rẹ mu un. Bẹẹ ni wọn ko ri ẹlẹrii to le fidi gbogbo ẹsun ti wọn fi kan an mu jade. N ladajọ ba sọ ọ sẹwọn ọdun mẹta fun ẹsun ẹyọ kan ti wọn lo jẹbi rẹ. Ọgba ẹwọn naa lo ṣi wa ti igbẹjọ rẹ fi tun waye ni ọjọ kọkanla, oṣu Kẹwaa yii, ti adajọ si tu u silẹ pẹlu awijare pe o ti lo ọdun mẹta ti ẹṣẹ kan ṣoṣo ti wọn tori rẹ ti i mọle pe fun.


Bẹẹ ni wọn ko ri ẹlẹrii to le fidi gbogbo ẹsun ti wọn fi kan an mu jade. N ladajọ ba sọ ọ sẹwọn ọdun mẹta fun ẹsun ẹyọ kan ti wọn lo jẹbi rẹ. Ọgba ẹwọn naa lo ṣi wa ti igbẹjọ rẹ fi tun waye ni ọjọ kọkanla, oṣu Kẹwaa yii, ti adajọ si tu u silẹ pẹlu awijare pe o ti lo ọdun mẹta ti ẹṣẹ kan ṣoṣo ti wọn tori rẹ ti i mọle pe fun. Eyi ja si pe oṣu mejilelogoji ni ọkunrin to maa n nawo fawọn olorin naa lo ni ọgba ẹwọn ko too gba itusilẹ. Tẹ o ba gbagbe, lojiji ni ariwo deede gba gbogbo ilu pe ọkunrin ti awọn oṣere ki i jinna si nitori bo ṣe maa n nawo fun wọn, tawọn olorin naa si maa n ki i ni mẹsan-an mẹwaa yii ji lphone nileetaja kan n’Ikẹja. Niṣe ni wọn lu ọkunrin naa ti gbogbo oju rẹ wu, ti ẹnu rẹ si bẹjẹ.


Eyi ja si pe oṣu mejilelogoji ni ọkunrin to maa n nawo fawọn olorin naa lo ni ọgba ẹwọn ko too gba itusilẹ. Tẹ o ba gbagbe, lojiji ni ariwo deede gba gbogbo ilu pe ọkunrin ti awọn oṣere ki i jinna si nitori bo ṣe maa n nawo fun wọn, tawọn olorin naa si maa n ki i ni mẹsan-an mẹwaa yii ji lphone nileetaja kan n’Ikẹja. Niṣe ni wọn lu ọkunrin naa ti gbogbo oju rẹ wu, ti ẹnu rẹ si bẹjẹ. Ṣugbọn ariwo eleyii ko ti i lọ silẹ ti wọn fi tun ni ọkunrin to ni ileeṣẹ Ebony Productions yii tun lọọ lu awọn Mọla ti wọn n ṣẹ owo Naira si dọla ni jibiti. Owo Naira ni ọkunrin naa ni oun ni ti oun fẹẹ ṣẹ si tilẹ okeere to fi lọ sibẹ, afi bo ṣe poora mọ wọn loju, to si ji owo wọn gbe sa lọ. Nigba ti ọwọ tẹ Ṣeun ti wọn gbe e lọ si kootu, awọn Mọla ti wọn n ṣe paṣipaarọ owo ti wọn n pe ni Bureau De Change yii rọ wa sile-ẹjọ ni, ọgọọrọ wọn lo si fidi rẹ mulẹ pe ọkunrin naa ti lu awọn ni jibiti lọna kan abi omi-in wọn ni aimọye igba lo ti lu awọn ni jibiti, to si poora ki ọwọ too tẹ ẹ yii.


Ṣugbọn ariwo eleyii ko ti i lọ silẹ ti wọn fi tun ni ọkunrin to ni ileeṣẹ Ebony Productions yii tun lọọ lu awọn Mọla ti wọn n ṣẹ owo Naira si dọla ni jibiti. Owo Naira ni ọkunrin naa ni oun ni ti oun fẹẹ ṣẹ si tilẹ okeere to fi lọ sibẹ, afi bo ṣe poora mọ wọn loju, to si ji owo wọn gbe sa lọ. Nigba ti ọwọ tẹ Ṣeun ti wọn gbe e lọ si kootu, awọn Mọla ti wọn n ṣe paṣipaarọ owo ti wọn n pe ni Bureau De Change yii rọ wa sile-ẹjọ ni, ọgọọrọ wọn lo si fidi rẹ mulẹ pe ọkunrin naa ti lu awọn ni jibiti lọna kan abi omi-in wọn ni aimọye igba lo ti lu awọn ni jibiti, to si poora ki ọwọ too tẹ ẹ yii. Bii ogoji ninu wọn ni wọn lo ti lu ni jibiti, kaakiri ipinlẹ Eko lọdun 2017 ti wọn mu un. Miliọnu mọkandinlogoji owo Naira, ẹgbẹrun lọna aadọrun-n owo dọla ($90,000), ati ẹgbẹrun mejila ataabọ pọun ni wọn lo lu awọn to n ṣẹ owo yii ni jibiti rẹ laarin ọdun 2015 si 2017. Eyi ni wọn fi ju u sẹwọn lọjọ kẹwaa, oṣu Keji, ọdun 2017, ki igbẹjọ rẹ ṣẹṣẹ too waye, ti adajọ si ni ko maa lọ lalaafia, nitori o ti lo kọja ẹwọn ti wọn fẹẹ fun un.


Bii ogoji ninu wọn ni wọn lo ti lu ni jibiti, kaakiri ipinlẹ Eko lọdun 2017 ti wọn mu un. Miliọnu mọkandinlogoji owo Naira, ẹgbẹrun lọna aadọrun-n owo dọla ($90,000), ati ẹgbẹrun mejila ataabọ pọun ni wọn lo lu awọn to n ṣẹ owo yii ni jibiti rẹ laarin ọdun 2015 si 2017. Eyi ni wọn fi ju u sẹwọn lọjọ kẹwaa, oṣu Keji, ọdun 2017, ki igbẹjọ rẹ ṣẹṣẹ too waye, ti adajọ si ni ko maa lọ lalaafia, nitori o ti lo kọja ẹwọn ti wọn fẹẹ fun un.


Lẹyin ti wọn gba miliọnu marun-un Naira, awọn ajinigbe tu Misitura silẹ n’llọrin

Ibrahim Alagunmu, Ilọrin Awọn agbebọn to ji AbdulGaniy Misitura gbe lagbegbe Alagbado, niluu Ilọrin, ipinlẹ Kwara, ti tu u silẹ lẹyin ti wọn gba miliọnu marun-un Naira owo itusilẹ lọwọ mọlẹbi. Tẹ o ba gbagbe, ọjọ Ẹti, Furaidee, ọsẹ to kọja, ni awọn agbebọn lọọ ka oniṣowo pataki kan, Alaaja ti gbogbo eeyan mọ si Iya Misitura, mọle lagbegbe alagbado, wọn yinbọn pa ọmọkunrin rẹ, AbdulGaniy Musa, wọn tun gbe ọmọbinrin rẹ, Misitura, lọ. ALAROYE gbọ pe ni nnkan bii aago mejila oru mọju ọjọ Ẹti, Furaidee, ọjọ keje, oṣu Kẹwaa yii, ni awọn agbebọn naa lọọ ka wọn mọle, ṣugbọn awọn eeyan naa ko ṣilẹkun fun wọn, ni nnkan bii aago mẹta ni wọn too ri ilẹkun ja wọle. Lati oju ferese ni wọn ti yinbọn pa Musa, nigba ti wọn wọle tan ti wọn ko ri Alaaja ni wọn gbe Misitura to jẹ ọmọ rẹ lọ, ti wọn si pe mọlẹbi pe wọn fẹẹ gba ọgọrun-un miliọnu Naira fun owo itusilẹ. Ọkan lara awọn to n gbe ni agbegbe naa, Ọgbẹni Shehu, to ba ALAROYE sọrọ sọ pe awọn agbebọn naa ti tu Misitura silẹ lẹyin ti wọn gba miliọnu marun-un Naira lọwọ mọlẹbi rẹ. Alaaja to jẹ iya rẹ si ti wa si agbegbe naa lati dupẹ lọwọ awọn araadugbo fun ipa ti wọn ko lori isinku ọmọ rẹ ọkunrin ti wọn pa, ati bi wọn ṣe ri Misitura doola lọwọ awọn ajinigbe.


Oṣere tiata kọle tuntun fun iya ẹ

Faith Adebọla, Eko Idunnu ti ṣubu l’ayọ fun gbaju-gbaja oṣere-binrin adẹrin-in poṣonu ilẹ wa nni, Funmi Awẹlẹwa, tawọn eeyan mọ si Mọrili.Ki i ṣe idunnu bin-in-tin rara, tori bi omije ayọ ṣe n ja bọ loju oṣere apọnbeporẹ, awẹlẹwa, gẹgẹ bii orukọ rẹ yii, bẹẹ lawọn ololufẹ rẹ n ki i ku oriire, ti wọn si n ba a yọ. Eyi ko sẹyin ile awoṣifila kan to kọ fun mama rẹ. Ṣe inu ẹni ki i dun ka pa a mọra, ninu fidio kan ti Funmi gbe sori opo ayelujara Instagiraamu rẹ lọjọ Iṣẹgun, Tusidee, ọsẹ yii lo ṣafihan bo ṣe bẹrẹ iṣẹ ile kikọ naa, bi awọn birikila ṣe n ba iṣẹ lọ wẹrẹwẹrẹ nibẹ, titi ti ile naa fi di odidi, ti wọn fi ọda to rẹwa kun un, ti ile naa si ri miringindin. Labẹ fọto ile ọhun, o kọ ọrọ sibẹ pe: ‘Alihamudulilaah, mo ki mọlẹbi mi ku oriire o. Ile yii waa jẹ iṣẹ pataki kan nigbesi aye mi, mo si dupẹ lọwọ Ọlọrun pe o lo mi lati tun itan idile mi kọ. Mi o rọgbọn da si i, mo ni lati fẹmi imoore han si ohun t’Ọlọrun ti ṣe laye wa ni. Ẹbun leyi jẹ, mo fi i ta mama mi atawọn ẹgbọn ataburo mi lọrẹ ni, tori emi tun maa bẹrẹ irinajo alarinrin mi-in lọla.


Oṣere tiata kọle tuntun fun iya ẹ

Labẹ fọto ile ọhun, o kọ ọrọ sibẹ pe: ‘Alihamudulilaah, mo ki mọlẹbi mi ku oriire o. Ile yii waa jẹ iṣẹ pataki kan nigbesi aye mi, mo si dupẹ lọwọ Ọlọrun pe o lo mi lati tun itan idile mi kọ. Mi o rọgbọn da si i, mo ni lati fẹmi imoore han si ohun t’Ọlọrun ti ṣe laye wa ni. Ẹbun leyi jẹ, mo fi i ta mama mi atawọn ẹgbọn ataburo mi lọrẹ ni, tori emi tun maa bẹrẹ irinajo alarinrin mi-in lọla. Mo ki gbogbo mọlẹbi Babalọla ku oriire o.” O tun kọ lẹta iwuri jan-an-ran-jan-an-ran kan si mama rẹ, apa kan lẹta naa ka pe: “Maami, mo dupẹ ẹyin ni ibi akọkọ ti ọkan mi maa n pe ni ile mi. Ọwọ yin tẹ ẹ kọkọ fi gbe mi lati ibẹrẹ aye mi naa lẹ ṣi fi di mi mu nigba ti nnkan ko ba ye mi mọ. Mọmi mi ọwọn, ẹ ma binu fun gbogbo aniyan ti mo maa n ko yin si lawọn igba ti mo ba ṣaṣiṣe, ti mo si n kẹkọọ ninu aṣiṣe mi, mo ri i pe ẹ ṣi n ran mi lọwọ lati gbe mi ro.


Oṣere tiata kọle tuntun fun iya ẹ

Mo ki gbogbo mọlẹbi Babalọla ku oriire o.” O tun kọ lẹta iwuri jan-an-ran-jan-an-ran kan si mama rẹ, apa kan lẹta naa ka pe: “Maami, mo dupẹ ẹyin ni ibi akọkọ ti ọkan mi maa n pe ni ile mi. Ọwọ yin tẹ ẹ kọkọ fi gbe mi lati ibẹrẹ aye mi naa lẹ ṣi fi di mi mu nigba ti nnkan ko ba ye mi mọ. Mọmi mi ọwọn, ẹ ma binu fun gbogbo aniyan ti mo maa n ko yin si lawọn igba ti mo ba ṣaṣiṣe, ti mo si n kẹkọọ ninu aṣiṣe mi, mo ri i pe ẹ ṣi n ran mi lọwọ lati gbe mi ro. Mo nifẹẹ yin gan-an, mo si dupẹ lọwọ yin jọjọ. “O wu mi lati dun yin ninu jalẹ igbesi aye yin ni, latari gbogbo awọn nnkan meremere tẹ ẹ n ra fawọn ẹgbọn ataburo mi, ni gbogbo igba tẹ ẹ ti ta aṣọ atata yin lati le rowo ra ounjẹ fun wa, tori nnkan to daa ju lọ lẹ fẹ fun wa nigbesi aye. Mo dupẹ pe ẹ na apa yin ko le ṣee ṣe fun mi lati fo, bo tilẹ jẹ pe nigba ti mo ba tun fẹẹ ja bọ, kia lẹ ti maa di mi mu.


Oṣere tiata kọle tuntun fun iya ẹ

Mo nifẹẹ yin gan-an, mo si dupẹ lọwọ yin jọjọ. “O wu mi lati dun yin ninu jalẹ igbesi aye yin ni, latari gbogbo awọn nnkan meremere tẹ ẹ n ra fawọn ẹgbọn ataburo mi, ni gbogbo igba tẹ ẹ ti ta aṣọ atata yin lati le rowo ra ounjẹ fun wa, tori nnkan to daa ju lọ lẹ fẹ fun wa nigbesi aye. Mo dupẹ pe ẹ na apa yin ko le ṣee ṣe fun mi lati fo, bo tilẹ jẹ pe nigba ti mo ba tun fẹẹ ja bọ, kia lẹ ti maa di mi mu. Bi mo ṣe n goke, ti mo n fo lọ soke rere, ko ṣẹyin yin, ọla yin ni. Lawọn igba ti mo ba fẹẹ dupẹ lọwọ yin, ṣugbọn ti mi o sọrọ, mo lero pe ẹ mọ, mo dupẹ lọwọ yin gidi o, mọinmi. Mo gbadura pe k’Ọlọrun lọra ẹmi yin kẹ ẹ le fọkan balẹ gbadun igbe aye ọtun to bẹrẹ yii.


Oṣere tiata kọle tuntun fun iya ẹ

Bi mo ṣe n goke, ti mo n fo lọ soke rere, ko ṣẹyin yin, ọla yin ni. Lawọn igba ti mo ba fẹẹ dupẹ lọwọ yin, ṣugbọn ti mi o sọrọ, mo lero pe ẹ mọ, mo dupẹ lọwọ yin gidi o, mọinmi. Mo gbadura pe k’Ọlọrun lọra ẹmi yin kẹ ẹ le fọkan balẹ gbadun igbe aye ọtun to bẹrẹ yii. Ma a tọju yin dọba, ma a fowo sikẹ yin, ẹ ma mikan rara, Iya Mọrili. Ọlọrun wa pẹlu wa.” Lẹyin eyi lobinrin naa waa kọ ọrọ idupẹ sawọn eeyan, o ni: “Mo tẹwọ ọpẹ nla, ọpẹ akanṣe latinu ọkan mi wa, si Ọlọrun Olodumare to n mu ki nnkan ṣee ṣe o. Gbogbo ẹyin tẹ ẹ ṣatilẹyin fun mi, tẹ ẹ jẹ ki ala mi wa si imuṣẹ, mo dupẹ gidigidi lọwọ yin o. Gbogbo ẹyin tẹ ẹ n polowo ọja wa, atẹyin purodusa ti mo n ba ṣiṣẹ, emi ree o, mo waa dupẹ lọwọ yin ni o. Gbogbo ẹyin ileeṣẹ tẹ ẹ ti fi mi ṣe aṣoju yin, ti mo n polowo ọja fun, mo dupẹ, ọpẹ o tan o. Gbogbo ẹyin tẹ ẹ n gbaruku ti okoowo wa, tẹ ẹ n ra ọja wa, mo dupẹ gidigidi o.” Awẹlẹwa ko fi ọpẹ rẹ naa mọ sibẹ o, o tun dupẹ lọwọ ọkunrin kan ti ko darukọ rẹ, o lọkunrin naa ni onilu to wa labẹ omi ti irawe oun fi n jo bii okoto loke odo. Awọn ololufẹ rẹ kan ti n sọ pe afẹsọna Funmi Awẹlẹwa ni ọkunrin to n paṣamọ mọ yii.


Oṣere tiata kọle tuntun fun iya ẹ

Ma a tọju yin dọba, ma a fowo sikẹ yin, ẹ ma mikan rara, Iya Mọrili. Ọlọrun wa pẹlu wa.” Lẹyin eyi lobinrin naa waa kọ ọrọ idupẹ sawọn eeyan, o ni: “Mo tẹwọ ọpẹ nla, ọpẹ akanṣe latinu ọkan mi wa, si Ọlọrun Olodumare to n mu ki nnkan ṣee ṣe o. Gbogbo ẹyin tẹ ẹ ṣatilẹyin fun mi, tẹ ẹ jẹ ki ala mi wa si imuṣẹ, mo dupẹ gidigidi lọwọ yin o. Gbogbo ẹyin tẹ ẹ n polowo ọja wa, atẹyin purodusa ti mo n ba ṣiṣẹ, emi ree o, mo waa dupẹ lọwọ yin ni o. Gbogbo ẹyin ileeṣẹ tẹ ẹ ti fi mi ṣe aṣoju yin, ti mo n polowo ọja fun, mo dupẹ, ọpẹ o tan o. Gbogbo ẹyin tẹ ẹ n gbaruku ti okoowo wa, tẹ ẹ n ra ọja wa, mo dupẹ gidigidi o.” Awẹlẹwa ko fi ọpẹ rẹ naa mọ sibẹ o, o tun dupẹ lọwọ ọkunrin kan ti ko darukọ rẹ, o lọkunrin naa ni onilu to wa labẹ omi ti irawe oun fi n jo bii okoto loke odo. Awọn ololufẹ rẹ kan ti n sọ pe afẹsọna Funmi Awẹlẹwa ni ọkunrin to n paṣamọ mọ yii. Bayii lo ṣe sọrọ naa: “Si ọkunrin kan to n dẹrin-in pẹẹkẹ mi ni kọrọ, mo dupẹ gidigidi lọwọ ẹ o. O ṣee gan-an, mi o ni i jọra mi loju o. “Mo dupẹ lọwọ gbogbo eyin eeyan to mu ki eyi ṣee ṣe, mo dupẹ mo tọpẹ da. “Mo ki gbogbo ẹyin mọlẹbi mi ku oriire yii o.” Bi Mọriri ṣe n dupẹ adu-i-du-tan yii, bẹẹ lawọn oṣere tiata ẹlẹgbẹ rẹ bii Bukunmi Oluwaṣina, Wunmi Ajiboye, Sikiratu Sindodo, Biọla Adebayọ (Eyin Ọka), Aisha Lawal, Fẹmi Adebayọ, Adeniyi Johnson, Kunle Afod, Bimbọ Afolayan, Bukọla Adeẹyọ, Mo Bimpe, atawọn ololufẹ rẹ mi-in n ba a yọ, wọn n kọ ọrọ oriṣiiriṣii nnkan lati ki i ku aṣeyọri ati oriire naa.


Oṣere tiata kọle tuntun fun iya ẹ

Bayii lo ṣe sọrọ naa: “Si ọkunrin kan to n dẹrin-in pẹẹkẹ mi ni kọrọ, mo dupẹ gidigidi lọwọ ẹ o. O ṣee gan-an, mi o ni i jọra mi loju o. “Mo dupẹ lọwọ gbogbo eyin eeyan to mu ki eyi ṣee ṣe, mo dupẹ mo tọpẹ da. “Mo ki gbogbo ẹyin mọlẹbi mi ku oriire yii o.” Bi Mọriri ṣe n dupẹ adu-i-du-tan yii, bẹẹ lawọn oṣere tiata ẹlẹgbẹ rẹ bii Bukunmi Oluwaṣina, Wunmi Ajiboye, Sikiratu Sindodo, Biọla Adebayọ (Eyin Ọka), Aisha Lawal, Fẹmi Adebayọ, Adeniyi Johnson, Kunle Afod, Bimbọ Afolayan, Bukọla Adeẹyọ, Mo Bimpe, atawọn ololufẹ rẹ mi-in n ba a yọ, wọn n kọ ọrọ oriṣiiriṣii nnkan lati ki i ku aṣeyọri ati oriire naa. Awọn kan tun kan saara si i pe ọmọ gidi ni, wọn ni nnkan daadaa lo ṣe bo ṣe fi ile ringindin naa sọri ọlọkọ to wa a wa saye, tori iya ni wura. Ọgọọrọ lawọn to si tun ki arẹwa yii fun ti ayẹyẹ ọjọọbi rẹ, tori lasiko ọjọọbi ọhun lo ṣile tuntun, bẹẹ loun naa gbe awọn fọto to joju-ni-gbese loriṣiiriṣii soju opo ayelujara rẹ ọhun. Wọn ṣadura fun un pe eleyii ko ni i jẹ ipẹkun oore fun un, ọpọ nnkan meremere ni yoo ṣẹlẹ si i lọjọ iwaju.


Oṣere tiata kọle tuntun fun iya ẹ

Awọn kan tun kan saara si i pe ọmọ gidi ni, wọn ni nnkan daadaa lo ṣe bo ṣe fi ile ringindin naa sọri ọlọkọ to wa a wa saye, tori iya ni wura. Ọgọọrọ lawọn to si tun ki arẹwa yii fun ti ayẹyẹ ọjọọbi rẹ, tori lasiko ọjọọbi ọhun lo ṣile tuntun, bẹẹ loun naa gbe awọn fọto to joju-ni-gbese loriṣiiriṣii soju opo ayelujara rẹ ọhun. Wọn ṣadura fun un pe eleyii ko ni i jẹ ipẹkun oore fun un, ọpọ nnkan meremere ni yoo ṣẹlẹ si i lọjọ iwaju.


Ọwọ tẹ Emmanuel, ṣọja to n ta eroja ogun fawọn Boko Haram

Faith Adebọla Aṣiri iwa ọdalẹ, agbẹyin-bẹbọjẹ ti ọkan ninu awọn ṣọja ilẹ wa hu ti tu, ọwọ ti tẹ ṣọja ti wọn porukọ ẹ ni Emmanuel Lorliam ọhun, ọta ibọn rẹpẹtẹ ni wọn ka mọ ọn lọwọ to we mọ eti ṣokoto awọtẹlẹ rẹ, afi bii igba tawọn obinrin di bebe sidii lo fi kinni ọhun ṣe. Ba a ṣe gbọ, wọn ni ọkan lara awọn ọmoogun amuṣẹya to n koju awọn afẹmiṣofo lapa Oke-Ọya Naijiria, iyẹn awọn ọmoogun156 Task Force Batallion, ti wọn fun lorukọ Ọpureṣọn Hadin Kai, ni afurasi ọdaran yii. Ilu Minok, to jẹ sẹkiteria ijọba ibilẹ Kaga, nipinlẹ Borno, lọwọ ti tẹ jagunlabi. Awọn ṣọja ẹlẹgbẹ rẹ ni wọn fura si baagi to gbe lọwọ nigba to wa si ojuko ibi tawọn ọmoogun ọhun ti n sinmi, ti wọn si maa n ko nnkan ija wọn pamọ si, wọn lo loun waa paarọ aṣọ, koun le tete pada soju ija, ṣugbọn lẹyin to ti lọ, wọn fura si baagi dudu to gbe dani, wọn ni irinsi rẹ naa gba ifura, ni wọn ba le e mu. Ninu fidio to gori ẹrọ ayelujara nirọlẹ ọjọ Iṣẹgun, Tusidee, ọjọ kọkanla, oṣu Kẹwaa yii, nibi ti wọn ti ṣafihan bi wọn ṣe n yẹ ara ọmoogun ọdalẹ yii wo, wọn ba awọn ọta ibọn ninu baagi rẹ. Nigba ti wọn tun fi ọbẹ rẹ eti ṣokoto awọtẹlẹ rẹ to wu gbẹndu yika wo, niṣe lawọn ọta ibọn bẹrẹ si i da silẹ bii ọwara ojo, bẹẹ lo ko awọn ẹsibiiti ọhun yika ṣokoto naa.


Awọn ṣọja ẹlẹgbẹ rẹ ni wọn fura si baagi to gbe lọwọ nigba to wa si ojuko ibi tawọn ọmoogun ọhun ti n sinmi, ti wọn si maa n ko nnkan ija wọn pamọ si, wọn lo loun waa paarọ aṣọ, koun le tete pada soju ija, ṣugbọn lẹyin to ti lọ, wọn fura si baagi dudu to gbe dani, wọn ni irinsi rẹ naa gba ifura, ni wọn ba le e mu. Ninu fidio to gori ẹrọ ayelujara nirọlẹ ọjọ Iṣẹgun, Tusidee, ọjọ kọkanla, oṣu Kẹwaa yii, nibi ti wọn ti ṣafihan bi wọn ṣe n yẹ ara ọmoogun ọdalẹ yii wo, wọn ba awọn ọta ibọn ninu baagi rẹ. Nigba ti wọn tun fi ọbẹ rẹ eti ṣokoto awọtẹlẹ rẹ to wu gbẹndu yika wo, niṣe lawọn ọta ibọn bẹrẹ si i da silẹ bii ọwara ojo, bẹẹ lo ko awọn ẹsibiiti ọhun yika ṣokoto naa. Ṣa, wọn ni Emmanuel ti jẹwọ pe niṣe loun n ko awọn nnkan ija oloro naa lọọ ta fawọn Boko Haram, oun o si ṣẹṣẹ maa ṣe bẹẹ. Wọn lọkunrin naa yoo kawọ pọnyin rọjọ niwaju igbimọ onidaajọ ti ileeṣẹ ologun ilẹ wa, gẹgẹ bii ilana iṣẹ wọn, ibẹ ni wọn ti maa da sẹria to tọ fun un.


Ṣa, wọn ni Emmanuel ti jẹwọ pe niṣe loun n ko awọn nnkan ija oloro naa lọọ ta fawọn Boko Haram, oun o si ṣẹṣẹ maa ṣe bẹẹ. Wọn lọkunrin naa yoo kawọ pọnyin rọjọ niwaju igbimọ onidaajọ ti ileeṣẹ ologun ilẹ wa, gẹgẹ bii ilana iṣẹ wọn, ibẹ ni wọn ti maa da sẹria to tọ fun un.


Buhari fi ami-ẹyẹ da awọn eeyan to le ni irinwo lọla

Adewumi Adegoke Gbogbo awọn lookọ lookọ, awọn eeyan jankan jankan niluu, oniṣẹ ọwọ, oloṣelu ati ọba alaye ni wọn wa ninu awọn eeyan ti wọn le ni irinwo ti Aarẹ Muhammadu Buhari fi ami-ẹyẹ lọkan-o-jọkan da lọla niluu Abuja lọjọ Iṣẹgun, Tusidee, ọjọ kọkanla, oṣu Kẹwa, ọdun 2022 yii. Gbọngan International Conference Centre, to wa niluu Abuja, ni ayẹyẹ pataki yii ti waye. Lara awọn ọba alaye ti wọn fun lami-ẹyẹ ni Ọọni Ileefẹ, Ọba Ẹnitan Ogunwusi, ti wọn foye Commander of The Federal Republic (CFR), da lọla lori ipa takun takun to n ko lori ọrọ awọn ọdọ, to si tun jẹ ẹni to n wa alaafia kaakiri ilẹ wa ati ilẹ adulawọn lapapọ. Awọn mi-in ni Ọba ilu Benin, awọn gomina, awọn olokoowo atawọn oṣere.


Sanwoolu ṣeto ma-da-mi-dofo fawọn agba oṣere Yoruba

Jọkẹ Amọri Ṣẹnkẹn ni inu awọn agba oṣere ilẹ wa bii Idowu Phillips ti gbogbo eeyan mọ si Iya Rainbow, Adewale Ẹlẹsho, Baba Ẹda Onile-Ọla, Agbako, Madam Ṣajẹ ati bẹẹ bẹẹ lọ n dun. Eyi ko sẹyin eto ilera ma-da-mi-dofo ti Gomina ipinlẹ Eko, Babajide Sanwoolu ṣe fawọn agba oṣere ilẹ wa. Lasiko to gbalejo wọn nile ijọba lọjọ Aje, Mọnde, ọsẹ yii lo kede ipinnu rẹ lati fi eto yii ran awọn oṣere ti wọn ti dagba lọwọ, ki wọn le lanfaani si ilera ara wọn. Nigba to n sọrọ lori awọn alejo to gba naa, Sanwoolu ni, ‘Mo gba alejo awọn oṣere tiata ilẹ wa lati fi imọriri mi han si ipa takuntakun ti wọn n ko lawujọ. ‘‘Bakan naa ni mo tun lo anfaani yii lati ṣe idasilẹ ma-da-mi-dofo fun wọn ki wọn le ni anfaani si ilera pipe.’’ Niṣe ni jijẹ mimu n ṣan nibi igbalejo naa, awọn oṣere wọnyi ko le pa idunnu wọn mọra lori ohun ti gomina ṣe fun wọn yii.


Awọn eleyii fẹẹ ji ọga ileeṣẹ wọn gbe tori owo

Gbenga Amos, Ogun Ọwọ awọn ọlọpaa ipinlẹ Ogun ti ba awọn afurasi ajinigbe mẹta kan, Peter Nse, ẹni ọdun mẹrinlelogun, Micheal Umanah, ẹni ọgbọn ọdun ati Chukwuma Nwobodo, ẹni ọdun mejidinlaaadọta. Ẹṣẹ ti wọn da ni pe wọn gbimọ-pọ lati ji Ọgbẹni Ọlayinka Ifẹnuga, ọga agba ileeṣẹ wọn gbe. Ọga ileeṣẹ naa lo sare janna-janna lọ si ẹka ileeṣẹ ọlọpaa to wa ni Igbeba, lagbegbe Ijẹbu-Ode, nipinlẹ Ogun, o lọọ fi atẹjiṣẹ ọran kan to wọ ori foonu rẹ han wọn. Ninu atẹjiṣẹ naa ni wọn ti sọ fun un pe ko tete lọọ fi miliọnu marun-un Naira ṣọwọ ni kiakia sinu nọmba akaunti banki kan tawọn kọ sabẹ atẹjiṣẹ naa, aijẹ bẹẹ, o maa ba ara ẹ lakata awọn ajinigbe laipẹ, tori awọn ti n ṣọ ọ, awọn si ti wa layiika ẹ. Wọn tun dunkooko mọ ọn pe o le fiku ṣefa-jẹ bi ko ba tete ṣe nnkan tawọn ni ko ṣe. Ko si nọmba pato nipa ẹni to fi atẹjiṣẹ naa ranṣẹ, orukọ to gbe wa ni “Killer Vagabond of Africa,” eyi to tumọ si “Apaayan ilẹ Afrika ti o ṣe e mu.” Bọrọ yii ṣe to DPO teṣan naa, CSP Musiliu Doga, leti, lo ti paṣẹ fawọn ọtẹlẹmuyẹ pe ki wọn bẹrẹ iwadii ijinlẹ lori ẹsun ọhun. Lẹyin tawọn ọtẹlẹmuyẹ ti fimu-finlẹ, ti wọn si tun lo awọn ẹrọ igbalode to n yẹ tifun-tẹdọ foonu wo, olobo ta wọn pe ipinlẹ Anambra lawọn to pete ibi naa wa, wọn tẹkọ leti lọ sibẹ, ibẹ si lọwọ wọn ti ba Peter ati Chukwuma.


Ninu atẹjiṣẹ naa ni wọn ti sọ fun un pe ko tete lọọ fi miliọnu marun-un Naira ṣọwọ ni kiakia sinu nọmba akaunti banki kan tawọn kọ sabẹ atẹjiṣẹ naa, aijẹ bẹẹ, o maa ba ara ẹ lakata awọn ajinigbe laipẹ, tori awọn ti n ṣọ ọ, awọn si ti wa layiika ẹ. Wọn tun dunkooko mọ ọn pe o le fiku ṣefa-jẹ bi ko ba tete ṣe nnkan tawọn ni ko ṣe. Ko si nọmba pato nipa ẹni to fi atẹjiṣẹ naa ranṣẹ, orukọ to gbe wa ni “Killer Vagabond of Africa,” eyi to tumọ si “Apaayan ilẹ Afrika ti o ṣe e mu.” Bọrọ yii ṣe to DPO teṣan naa, CSP Musiliu Doga, leti, lo ti paṣẹ fawọn ọtẹlẹmuyẹ pe ki wọn bẹrẹ iwadii ijinlẹ lori ẹsun ọhun. Lẹyin tawọn ọtẹlẹmuyẹ ti fimu-finlẹ, ti wọn si tun lo awọn ẹrọ igbalode to n yẹ tifun-tẹdọ foonu wo, olobo ta wọn pe ipinlẹ Anambra lawọn to pete ibi naa wa, wọn tẹkọ leti lọ sibẹ, ibẹ si lọwọ wọn ti ba Peter ati Chukwuma. Nigba tiwadii tẹsiwaju ni awọn tọwọ tẹ naa jẹwọ pe ẹni kẹta tawọn jọ n gbomi ọbẹ ijinigbe yii kana ni Micheal, wọn l’Agọ-Iwoye lo n gbe, ọwọ si tẹ oun naa. Awọn agbofinro pe ọga ileeṣẹ to waa fẹjọ sun lati foju-rinju pẹlu awọn afurasi ti wọn fẹẹ ji i gbe, ẹnu ya a gidi. O lawọn mẹtẹẹta loun mọ, tori wọn ti ṣiṣẹ nileeṣẹ oun ri, oun loun si gba wọn siṣẹ, bo tilẹ jẹ pe niṣe loun le wọn danu nigba ti wọn bẹrẹ si i huwa palapala lẹnu iṣẹ.


Nigba tiwadii tẹsiwaju ni awọn tọwọ tẹ naa jẹwọ pe ẹni kẹta tawọn jọ n gbomi ọbẹ ijinigbe yii kana ni Micheal, wọn l’Agọ-Iwoye lo n gbe, ọwọ si tẹ oun naa. Awọn agbofinro pe ọga ileeṣẹ to waa fẹjọ sun lati foju-rinju pẹlu awọn afurasi ti wọn fẹẹ ji i gbe, ẹnu ya a gidi. O lawọn mẹtẹẹta loun mọ, tori wọn ti ṣiṣẹ nileeṣẹ oun ri, oun loun si gba wọn siṣẹ, bo tilẹ jẹ pe niṣe loun le wọn danu nigba ti wọn bẹrẹ si i huwa palapala lẹnu iṣẹ. Awọn afurasi naa jẹwọ pe loootọ ni awọn ti ṣiṣẹ nileeṣẹ ọga awọn yii ri, wọn nidii tawọn fi pinnu lati ji i gbe gan-an ni pe bo ṣe le awọn danu lẹnu iṣẹ ko tẹ awọn lọrun, awọn si fẹẹ fiya jẹ ẹ tori ẹ, eyi lo mu kawọn da ọgbọnkọgbọn ti awọn da yẹn. Ṣa, Kọmiṣanna ọlọpaa ipinlẹ Ogun, CP Lanre Bankọle, ti paṣẹ pe kawọn ọtẹlẹmuyẹ ni ẹka ti wọn ti n gbogun ti iwa ijinigbe lolu ileeṣẹ ọlọpaa to wa l’Eleweeran, l’Abẹokuta, tubọ ṣẹwadii to lọọrin nipa iṣẹlẹ yii. Ibẹ lawọn afurasi ọdaran mẹtẹẹta naa wa bayii, ibẹ si ni wọn maa gba sọda sile-ẹjọ tiwadii ba ti pari gẹgẹ bi Alukoro awọn ọlọpaa Ogun, SP Abimbọla Oyeyẹmi, ṣe sọ.


Awọn afurasi naa jẹwọ pe loootọ ni awọn ti ṣiṣẹ nileeṣẹ ọga awọn yii ri, wọn nidii tawọn fi pinnu lati ji i gbe gan-an ni pe bo ṣe le awọn danu lẹnu iṣẹ ko tẹ awọn lọrun, awọn si fẹẹ fiya jẹ ẹ tori ẹ, eyi lo mu kawọn da ọgbọnkọgbọn ti awọn da yẹn. Ṣa, Kọmiṣanna ọlọpaa ipinlẹ Ogun, CP Lanre Bankọle, ti paṣẹ pe kawọn ọtẹlẹmuyẹ ni ẹka ti wọn ti n gbogun ti iwa ijinigbe lolu ileeṣẹ ọlọpaa to wa l’Eleweeran, l’Abẹokuta, tubọ ṣẹwadii to lọọrin nipa iṣẹlẹ yii. Ibẹ lawọn afurasi ọdaran mẹtẹẹta naa wa bayii, ibẹ si ni wọn maa gba sọda sile-ẹjọ tiwadii ba ti pari gẹgẹ bi Alukoro awọn ọlọpaa Ogun, SP Abimbọla Oyeyẹmi, ṣe sọ.


Awọn gomina marun-un ko yọju sibi ipolongo ibo Atiku ni Uyo

Monisọla Saka Lọjọ Aje, Mọnde, ọjọ kẹwaa, oṣu Kẹwaa, ọdun yii, ni ẹgbẹ oṣelu PDP bẹrẹ eto ipolongo ibo wọn gẹgẹ bi wọn ṣe ṣe ifilọlẹ rẹ niluu Uyo, olu ilu ipinlẹ Akwa Ibom. Ni papa iṣere nla Nest of Champions ni ifilọlẹ eto ipolongo ibo gbogboogbo ọdun to n bọ ti ko ju bii oṣu mẹrin ti wọn yoo di i lọ naa ti waye. Ṣe ọjọ karundinlọgbọn, oṣu Keji, ọdun 2023, ni wọn yoo dibo aarẹ nilẹ yii. Bi gbogbo awọn eekan lẹgbẹ oṣelu PDP ṣe tuyaaya tuyaaya jade lasiko ti Atiku n ṣeleri lati gba ilẹ Naijiria silẹ lọwọ eto aabo ti to ti dẹnu kọlẹ, eto ọrọ aje ti ko rajaja, ati lati mu ki iṣọkan wa lapa Ariwa ati Guusu ilẹ yii lawọn marun-un kan ti wọn jẹ gomina lẹgbẹ oṣelu naa o ba wọn debẹ, depo pe wọn yoo ba wọn kopa ninu eto ọhun. Awọn gomina ipinlẹ maraarun yii ni, Gomina Nyesom Wike ti ipinlẹ Rivers, Samuel Ortom ti ipinlẹ Benue, Okezie Ikpeazu to jẹ gomina ipinlẹ Abia, gomina ipinlẹ Ọyọ, Ṣeyi Makinde, ati Ifeanyi Ugwunayi, ti ipinlẹ Enugu. Tẹ o ba gbagbe, awọn gomina maraarun yii ni wọn ti yọ ara wọn kuro ninu igbimọ eto ipolongo ẹgbẹ ọhun lẹyin ti ẹgbẹ oṣelu PDP ti kọ lati mu ileri wọn ṣẹ lori yiyọ ti wọn ni ki wọn yọ Iyorchia Ayu gẹgẹ bii alaga apapọ ẹgbẹ naa.


Bi gbogbo awọn eekan lẹgbẹ oṣelu PDP ṣe tuyaaya tuyaaya jade lasiko ti Atiku n ṣeleri lati gba ilẹ Naijiria silẹ lọwọ eto aabo ti to ti dẹnu kọlẹ, eto ọrọ aje ti ko rajaja, ati lati mu ki iṣọkan wa lapa Ariwa ati Guusu ilẹ yii lawọn marun-un kan ti wọn jẹ gomina lẹgbẹ oṣelu naa o ba wọn debẹ, depo pe wọn yoo ba wọn kopa ninu eto ọhun. Awọn gomina ipinlẹ maraarun yii ni, Gomina Nyesom Wike ti ipinlẹ Rivers, Samuel Ortom ti ipinlẹ Benue, Okezie Ikpeazu to jẹ gomina ipinlẹ Abia, gomina ipinlẹ Ọyọ, Ṣeyi Makinde, ati Ifeanyi Ugwunayi, ti ipinlẹ Enugu. Tẹ o ba gbagbe, awọn gomina maraarun yii ni wọn ti yọ ara wọn kuro ninu igbimọ eto ipolongo ẹgbẹ ọhun lẹyin ti ẹgbẹ oṣelu PDP ti kọ lati mu ileri wọn ṣẹ lori yiyọ ti wọn ni ki wọn yọ Iyorchia Ayu gẹgẹ bii alaga apapọ ẹgbẹ naa. Lara awọn ti wọn peju-pesẹ sibi ifilọlẹ eto ipolongo aarẹ lẹgbẹ PDP ni, oludije dupo aarẹ lẹgbẹ oṣelu ọhun funra rẹ, Atiku Abubakar, Dokita Ifeanyi Okowa ti yoo ṣe igbakeji fun un, Alaga apapọ ẹgbẹ naa, Dokita Iyorchia Ayu, awọn wọnyi ni wọn ko awọn jankan jankan, titi kan awọn alatilẹyin atawọn igbimọ amuṣẹṣe lẹgbẹ naa (NWC), sodi nibi ayẹyẹ ọhun. Ki eto too bẹrẹ ni wọn ti kọkọ lọọ yọju sawọn ori ade nipinlẹ Akwa Ibom, paapaa ju lọ, Ọba Nteyin Solomon Etuk, ti i ṣe ọba ilu Nsit Ubium, to si tun jẹ alaga gbogbogboo fun igbimọ lọbalọba jake-jado ipinlẹ naa. Lara awọn eeyan pataki mi-in ti wọn tun wa nibi ayẹyẹ naa ni igbakeji Aarẹ tẹlẹri, Namadi Sambo, awọn olori ileegbimọ aṣofin tẹlẹ, David Mark, Bukọla Saraki, ati Anyim Pius Anyim.


Lara awọn ti wọn peju-pesẹ sibi ifilọlẹ eto ipolongo aarẹ lẹgbẹ PDP ni, oludije dupo aarẹ lẹgbẹ oṣelu ọhun funra rẹ, Atiku Abubakar, Dokita Ifeanyi Okowa ti yoo ṣe igbakeji fun un, Alaga apapọ ẹgbẹ naa, Dokita Iyorchia Ayu, awọn wọnyi ni wọn ko awọn jankan jankan, titi kan awọn alatilẹyin atawọn igbimọ amuṣẹṣe lẹgbẹ naa (NWC), sodi nibi ayẹyẹ ọhun. Ki eto too bẹrẹ ni wọn ti kọkọ lọọ yọju sawọn ori ade nipinlẹ Akwa Ibom, paapaa ju lọ, Ọba Nteyin Solomon Etuk, ti i ṣe ọba ilu Nsit Ubium, to si tun jẹ alaga gbogbogboo fun igbimọ lọbalọba jake-jado ipinlẹ naa. Lara awọn eeyan pataki mi-in ti wọn tun wa nibi ayẹyẹ naa ni igbakeji Aarẹ tẹlẹri, Namadi Sambo, awọn olori ileegbimọ aṣofin tẹlẹ, David Mark, Bukọla Saraki, ati Anyim Pius Anyim. Bakan naa ni awọn alaga lẹgbẹ naa tẹlẹ, Oloye Okwesilieze Nwodo, Alaaji Adamu Muazu ati Uche Secondus wa nibẹ pẹlu. Mẹrin ninu awọn gomina apa Guusu Guusu naa wa nikalẹ pẹlu alaga igbimọ awọn gomina to tun jẹ gomina ipinlẹ Sokoto, Alaaji Aminu Tambuwal.


Bakan naa ni awọn alaga lẹgbẹ naa tẹlẹ, Oloye Okwesilieze Nwodo, Alaaji Adamu Muazu ati Uche Secondus wa nibẹ pẹlu. Mẹrin ninu awọn gomina apa Guusu Guusu naa wa nikalẹ pẹlu alaga igbimọ awọn gomina to tun jẹ gomina ipinlẹ Sokoto, Alaaji Aminu Tambuwal.


Awọn ibeji to jọra wọn: Ọkọ Kẹhinde wọle tọ Taye, o ro pe iyawo oun ni

Ọlawale Ajao Ibadan Gbogbo eeyan lo maa n nifẹẹ si ki awọn ibeji jọ ara wọn. Ṣugbọn iru awọn ibeji bẹẹ ni wọn le royin awọn ipenija to rọ mọ jijọra ti awọn jọra. Ọkan ninu iru awọn ipenija bẹẹ lo ṣẹlẹ si arẹwa obinrin kan nigboro Ibadan, Adekunle Kẹhinde, ẹni ti afẹsọna Taye, ikeji rẹ, wọ mọra, o ti di mọ obinrin naa tan ko too mọ pe Kẹhinde leyi, ki ṣe Taye ololufẹ oun. Gẹgẹ bi Kẹhinde, to jẹ ọmọ bibi ilu Ibadan yii ṣe ṣalaye ninu ifọrọwerọ to ṣe pẹlu ALAROYE nibi ajọdun awọn ibeji agbaye to waye niluu Igboọra, ni ipinlẹ Ọyọ, lọjọ Abamẹta, Satide, to kọja, o ni “Ba a ṣe jẹ ibeji yii n jẹ ka ri ojuure awọn eeyan nitori ọpọ eeyan lo fẹran ibeji, ba a ṣe jọ ara wa yii, awọn eeyan maa n ṣi wa mu sira wa nitori wọn o mọ iyatọ laarin wa. “Nigba ta a wa nileewe, ọrẹkunrin ekeji mi (Taiwo) wa sile wa, o ba di mọ mi, o ro pe emi ni Taiwo, ololufẹ oun. Mo waa ni ki i ṣe iyawo ẹ leleyii o, o waa ni ki n ma binu, oun ro pe Taiwo loun ba nile ni.


Gẹgẹ bi Kẹhinde, to jẹ ọmọ bibi ilu Ibadan yii ṣe ṣalaye ninu ifọrọwerọ to ṣe pẹlu ALAROYE nibi ajọdun awọn ibeji agbaye to waye niluu Igboọra, ni ipinlẹ Ọyọ, lọjọ Abamẹta, Satide, to kọja, o ni “Ba a ṣe jẹ ibeji yii n jẹ ka ri ojuure awọn eeyan nitori ọpọ eeyan lo fẹran ibeji, ba a ṣe jọ ara wa yii, awọn eeyan maa n ṣi wa mu sira wa nitori wọn o mọ iyatọ laarin wa. “Nigba ta a wa nileewe, ọrẹkunrin ekeji mi (Taiwo) wa sile wa, o ba di mọ mi, o ro pe emi ni Taiwo, ololufẹ oun. Mo waa ni ki i ṣe iyawo ẹ leleyii o, o waa ni ki n ma binu, oun ro pe Taiwo loun ba nile ni. “Ti emi ati ikeji mi ba ja, bi eeyan kan ba sọ pe oun fẹẹ pari ija fun wa, ti onitọhun ko ba ṣọra ẹ, niṣe la maa sọ ija yẹn di tiẹ, to jẹ pe oun gan-an lawa mejeeji maa doju ija kọ.” Kaakiri ilẹ Yoruba lawọn ibeji ti peju pesẹ si papa iṣere Methodist Grammar School, to wa niluu Igboọra, nipinlẹ Ọyọ, fun ajodun awọn ibeji tọdun yii, ti papa iṣere nla ọhun si kun dẹnu, paapaa pẹlu bi gomina ipinlẹ Ọyọ, Ẹnjinnia Ṣeyi Makinde, pẹlu awọn oloṣelu naa ko ṣe gbẹyin nibẹ.


“Ti emi ati ikeji mi ba ja, bi eeyan kan ba sọ pe oun fẹẹ pari ija fun wa, ti onitọhun ko ba ṣọra ẹ, niṣe la maa sọ ija yẹn di tiẹ, to jẹ pe oun gan-an lawa mejeeji maa doju ija kọ.” Kaakiri ilẹ Yoruba lawọn ibeji ti peju pesẹ si papa iṣere Methodist Grammar School, to wa niluu Igboọra, nipinlẹ Ọyọ, fun ajodun awọn ibeji tọdun yii, ti papa iṣere nla ọhun si kun dẹnu, paapaa pẹlu bi gomina ipinlẹ Ọyọ, Ẹnjinnia Ṣeyi Makinde, pẹlu awọn oloṣelu naa ko ṣe gbẹyin nibẹ.


Ẹ wo ọmọ iya meta ti wọn n digunjale n’Ijẹbu

Gbenga Amos, Ogun Loootọ ni wọn maa n sọ pe ọmọọya mẹta ki i rewele, ṣugbọn ọrọ yii ko ṣiṣẹ lọdọ awọn ọmọọya mẹta kan lagbegbe Ijẹbu-Ode, nipinlẹ Ogun o, ọwọ awọn ọlọpaa ti tẹ wọn, iṣẹ adigunjale lawọn mẹtẹẹta, atọrẹ kan to ṣikẹrin wọn, n ṣe. Hammed Jagbojagbo, Idris Jagbojagbo ati Tobi Jagbojagbo tawọn mẹtẹẹta jẹ tẹgbọn-taburo, ati Tosin Ogundẹkọ, lọwọ palaba wọn ṣegi nigba ti wọn lọọ jale ni ṣọọbu ti wọn ti n ta tẹtẹ Baba Ijẹbu kan to wa laduugbo Odi-Olowo, n’Ijẹbu-Ode, wọn ko ẹgbẹrun lọna aadọrun-un Naira (N90,000), wọn si tun ji ọkada Bajaj to jẹ ti Ọgbẹni Clement Conleth, lọ. Ninu alaye ti Alukoro ileeṣẹ ọlọpaa ipinlẹ Ogun ṣe ninu atẹjade to fi sọwọ s’ALAROYE lọjọ Aje, Mọnde, ọjọ kẹwaa, oṣu Kẹwaa yii, o ni gẹrẹ tawọn firi nidii ọkẹ alọ-kolohun-kigbe ẹda naa ṣiṣẹẹbi wọn tan lawọn aladuugbo kegbajare wa si teṣan ọlọpaa Igbeba, oju-ẹsẹ si DPO teṣan naa, CSP Musiliu Doga, atawọn ọmọọṣẹ ẹ ti lọ sibẹ, wọn gba, fi ya awọn adigunjale naa, wọn le wọn gidi. Nigbẹyin wọn ri ọkan ninu wọn mu, Tosin Ogundẹkọ, tori oun lo gun Bajaj ti wọn ji ọhun, atoun ati alupupu ọhun dero ahamọ. Tosin yii lo juwe ibi ti wọn ti le mu awọn yooku ẹ, o ni Ẹpẹ lawọn ọmọ Jagbojagbo mẹtẹẹta tawọn jọ n digun jale n gbe, bo si ṣe juwe ni wọn ba wọn, ti wọn si mu wọn. Alukoro ni ẹnikan tun wa toun naa n jẹ Tosin, ṣugbọn sọkẹẹti (socket) lorukọ inagijẹ ẹ, wọn jọ n jale ni, bo tilẹ jẹ pe o ti sa lọ.


Nigbẹyin wọn ri ọkan ninu wọn mu, Tosin Ogundẹkọ, tori oun lo gun Bajaj ti wọn ji ọhun, atoun ati alupupu ọhun dero ahamọ. Tosin yii lo juwe ibi ti wọn ti le mu awọn yooku ẹ, o ni Ẹpẹ lawọn ọmọ Jagbojagbo mẹtẹẹta tawọn jọ n digun jale n gbe, bo si ṣe juwe ni wọn ba wọn, ti wọn si mu wọn. Alukoro ni ẹnikan tun wa toun naa n jẹ Tosin, ṣugbọn sọkẹẹti (socket) lorukọ inagijẹ ẹ, wọn jọ n jale ni, bo tilẹ jẹ pe o ti sa lọ. Wọn lawọn afurasi yii jẹwọ pe o ti pẹ tawọn ti n jale, ọkada lawọn saaba maa n ja gba, Ẹpẹ lawọn n gbe, ṣugbọn Ijẹbu-Ode ati ayika rẹ lawọn ti n ṣiṣẹẹbi naa, awọn si maa n lu ọkada tawọn ba ji gbe ta ni gbanjo ni. Lara ẹru ofin ti wọn ka mọ wọn lọwọ nigba ti wọn lọọ yẹle wọn wo ni ibọn agbelerọ pompo kan ati ọkada Bajaj kan. Kọmiṣanna ọlọpaa ipinlẹ Ogun, CP Lanre Bankọle, ti ni ki wọn tọpasẹ Tosin to sa lọ, ki wọn si wa a lawaari. O ni tawọn ọtẹlẹmuyẹ ba ti pari iṣẹ iwadii, awọn maa sin gbogbo wọn dewaju adajọ, ki wọn le gba sẹria to tọ si wọn.


Wọn lawọn afurasi yii jẹwọ pe o ti pẹ tawọn ti n jale, ọkada lawọn saaba maa n ja gba, Ẹpẹ lawọn n gbe, ṣugbọn Ijẹbu-Ode ati ayika rẹ lawọn ti n ṣiṣẹẹbi naa, awọn si maa n lu ọkada tawọn ba ji gbe ta ni gbanjo ni. Lara ẹru ofin ti wọn ka mọ wọn lọwọ nigba ti wọn lọọ yẹle wọn wo ni ibọn agbelerọ pompo kan ati ọkada Bajaj kan. Kọmiṣanna ọlọpaa ipinlẹ Ogun, CP Lanre Bankọle, ti ni ki wọn tọpasẹ Tosin to sa lọ, ki wọn si wa a lawaari. O ni tawọn ọtẹlẹmuyẹ ba ti pari iṣẹ iwadii, awọn maa sin gbogbo wọn dewaju adajọ, ki wọn le gba sẹria to tọ si wọn.


Lọjọ ti a ba gbajọba Ọṣun la maa fọwọ osi juwe ile fawọn alaga kansu Oyetọla – PDP

Florence Babaṣọla, Oṣogbo Adele alaga ẹgbẹ oṣelu PDP nipinlẹ Ọṣun, Dokita Adekunle Akindele, ti sọ pe bi wọn ba ṣe n bura fun Sẹnetọ Ademọla Adeleke gẹgẹ bii gomina ipinlẹ Ọṣun lọjọ kẹtadinlọgbọn, oṣu Kọkanla, ọdun yii, naa ni yoo maa tu gbogbo awọn alaga kansu ti wọn ba wa nibẹ ka. Ọjọ kẹẹẹdogun, oṣu Kẹwaa, ọdun yii, ni ajọ eleto idibo ipinlẹ Ọṣun, OSIEC, kede pe eto odibo ijọba ibilẹ yoo waye nijọba ibilẹ ọgbọn ati awọn ijọba idagbasoke agbegbe to wa nipinlẹ Ọṣun. Wọn yoo dibo yan awọn alaga kansu, bẹẹ ni wọn yoo dibo yan awọn kansẹlọ lọjọ naa. Ẹgbẹ oṣelu mẹrindinlogun ninu awọn mejidinlogun ti a ni ni wọn si ti ṣeleri pe awọn ṣetan lati kopa ninu idibo naa. Ṣugbọn ẹgbẹ PDP, gẹgẹ bi wọn ṣe n fọnrere lati bii oṣu meji sẹyin, sọ pe idibo naa ko ba ofin mu, ko si le duro laelae. Wọn ni ki ni ẹgbẹ oṣelu APC n wo lati ọdun yii wa ti wọn ko ṣeto idibo kansu, to waa jẹ pe lẹyin ti wọn lulẹ ninu idibo gomina ni wọn sare fẹẹ ṣeto idibo ọhun.


Ẹgbẹ oṣelu mẹrindinlogun ninu awọn mejidinlogun ti a ni ni wọn si ti ṣeleri pe awọn ṣetan lati kopa ninu idibo naa. Ṣugbọn ẹgbẹ PDP, gẹgẹ bi wọn ṣe n fọnrere lati bii oṣu meji sẹyin, sọ pe idibo naa ko ba ofin mu, ko si le duro laelae. Wọn ni ki ni ẹgbẹ oṣelu APC n wo lati ọdun yii wa ti wọn ko ṣeto idibo kansu, to waa jẹ pe lẹyin ti wọn lulẹ ninu idibo gomina ni wọn sare fẹẹ ṣeto idibo ọhun. Akindele sọ pe awọn ko lodi si akoso to kunju oṣuwọn nijọba ibilẹ, ṣugbọn gbogbo igbesẹ ijọba gbọdọ wa nibaamu pẹlu agbekalẹ ofin. O ni ọna lati fi owo ilu ṣofo, ati lati tubọ da rugudu silẹ ni idibo pajawiri ti ẹgbẹ APC fẹẹ ṣe naa, o si rọ awọn araalu lati ma ṣe ba wọn da si igbesẹ naa. Akindele ṣeleri pe nigba ti asiko ba to, ijọba tuntun yoo ṣeto idibo to ba ofin mu, ohun gbogbo yoo si pada bọ sipo kaakiri ijọba ibilẹ l’Ọṣun.


Akindele sọ pe awọn ko lodi si akoso to kunju oṣuwọn nijọba ibilẹ, ṣugbọn gbogbo igbesẹ ijọba gbọdọ wa nibaamu pẹlu agbekalẹ ofin. O ni ọna lati fi owo ilu ṣofo, ati lati tubọ da rugudu silẹ ni idibo pajawiri ti ẹgbẹ APC fẹẹ ṣe naa, o si rọ awọn araalu lati ma ṣe ba wọn da si igbesẹ naa. Akindele ṣeleri pe nigba ti asiko ba to, ijọba tuntun yoo ṣeto idibo to ba ofin mu, ohun gbogbo yoo si pada bọ sipo kaakiri ijọba ibilẹ l’Ọṣun.


Laarin oṣu meji, Ọọni Ogunwusi ṣe mọmi-n-mọ-ọ fun olori mẹrin

Florence Babaṣọla, Oṣogbo Iwadii Alaroye ti fi han bayii pe, o kere tan, obinrin mẹrin ni awọn mọlẹbi Ọọni Ifẹ, Ọba Adeyẹye Ẹnitan Ogunwusi, ti lọọ ṣe mọmi-n-mọ-ọ fun. Bi ohun gbogbo ba si lọ bo ṣe yẹ, awọn mẹreerin ni wọn yoo di Olori laafin kabiyesi, ṣugbọn ko ti i sẹni to le sọ ọjọ ti eleyii maa waye. Ibẹrẹ oṣu Kẹsan-an, ọdun yii, ni Mariam Anako to jẹ ọmọ bibi Ẹbira, nipinlẹ Kogi, wọle tilu-tifọn, oun lo si jokoo ti kabiesi lasiko ayajọ ọdun Ọlọjọ ti wọn ṣe kọja niluu Ileefẹ. Opin ọsẹ yii la gbọ pe wọn yoo mu obinrin miiran, Afọlaṣhade Ashley Adegoke toun jẹ ọmọ bibi ilu Ileefẹ, wọ aafin Ọọni ni Ẹnuwa. Bakan naa la gbọ pe laarin oṣu to kọja si oṣu yii, awọn mọlẹbi kabiesi ti lọọ tọrọ Elizabeth Ọpẹoluwa Akinmuda ati Oluwatobilọba Abigail Philipps, lọwọ awọn mọlẹbi wọn. Bo tilẹ jẹ pe wọn ṣẹṣẹ lọ n ṣe idana awọn olori yii ni, a gbọ pe wọn ti n ṣe wọle-wọde pẹlu Ọba Ogunwusi tẹlẹ, bẹẹ ni awọn mẹrẹẹrin si ti mọ ara wọn, idi niyi ti ko fi jọ Olori Mariam loju nigba ti awọn oloye sọ fun un lọjọ ti wọn mu un wọ aafin pe oniyawo pupọ ni Ọọni.


Opin ọsẹ yii la gbọ pe wọn yoo mu obinrin miiran, Afọlaṣhade Ashley Adegoke toun jẹ ọmọ bibi ilu Ileefẹ, wọ aafin Ọọni ni Ẹnuwa. Bakan naa la gbọ pe laarin oṣu to kọja si oṣu yii, awọn mọlẹbi kabiesi ti lọọ tọrọ Elizabeth Ọpẹoluwa Akinmuda ati Oluwatobilọba Abigail Philipps, lọwọ awọn mọlẹbi wọn. Bo tilẹ jẹ pe wọn ṣẹṣẹ lọ n ṣe idana awọn olori yii ni, a gbọ pe wọn ti n ṣe wọle-wọde pẹlu Ọba Ogunwusi tẹlẹ, bẹẹ ni awọn mẹrẹẹrin si ti mọ ara wọn, idi niyi ti ko fi jọ Olori Mariam loju nigba ti awọn oloye sọ fun un lọjọ ti wọn mu un wọ aafin pe oniyawo pupọ ni Ọọni. A oo ranti pe ọdun 2021 ni Naomi Ṣilẹkunọla to bi ọmọkunrin kan, Tadenikawo, fun Ọọni Ogunwusi, ko ẹru rẹ kuro ninu aafin.


A oo ranti pe ọdun 2021 ni Naomi Ṣilẹkunọla to bi ọmọkunrin kan, Tadenikawo, fun Ọọni Ogunwusi, ko ẹru rẹ kuro ninu aafin.


Awọn ọmọọba yari, wọn nijọba ko gbọdọ fipa yan alaga ẹgbẹ APC Ọṣun gẹgẹ bii Ọwa Igbajọ

Florence Babaṣọla, Oṣogbo Idile ọlọmọọba Ọwa Iloro (Agbọn), niluu Igbajọ, nijọba ibilẹ Boluwaduro, nipinlẹ Ọṣun, ti kegbajare pe awọn alagbara kan ti fẹẹ lo ọgbọn aparutu lati fi alaga ẹgbẹ oṣelu APC, Ọmọọba Gboyega Famọdun, jẹ ọba ilu naa. Ninu lẹta kan ti wọn kọ si Gomina Gboyega Oyetọla, awọn ọmọ igbimọ alaṣẹ rẹ, pẹlu adajọ agba nipinlẹ Ọṣun, ni wọn ti sọ pe awọn eeyan naa fẹẹ ko ijọba ati ileeṣẹ eto idajọ ni papamọra lati fi Famọdun jẹ Ọwa Igbajọ, eleyii to si lodi si nnkan ti awọn araalu fẹ. Ọdun 2020 ni ipo Ọwa ti Igbajọ ṣi silẹ, lẹyin ti Ọba Olufẹmi Faṣade, Akẹran Kẹrin, waja. Gẹgẹ bi lẹta ti olori ile Ọwa Iloro, Oloye Aderẹmi Adeifẹ Latilọ ati adele akọwe wọn, Ọmọọba Taye Abọdunrin, fọwọ si ṣe sọ, ile naa ti gbe ẹjọ to ni nọmba HIK/10/2021 lọ siwaju ile-ẹjọ giga ilu Ikirun, lati fidi rẹ mulẹ pe idile naa lo kan lati fa ọmọ oye kalẹ. Wọn ni latigba ti ẹjọ naa ti bẹrẹ, ko si idaduro rara, awọn si ti lọ si kootu fun igbẹjọ lẹẹmẹrin. O ni Onidaajọ Jide Falọla lo kọkọ n gbọ ẹjọ naa ki wọn too gbe e kuro lagbegbe naa, to si mu ki Onidaajọ Onibokun maa gbọ ọ, titi ti wọn fi gbe oun naa kuro.


Gẹgẹ bi lẹta ti olori ile Ọwa Iloro, Oloye Aderẹmi Adeifẹ Latilọ ati adele akọwe wọn, Ọmọọba Taye Abọdunrin, fọwọ si ṣe sọ, ile naa ti gbe ẹjọ to ni nọmba HIK/10/2021 lọ siwaju ile-ẹjọ giga ilu Ikirun, lati fidi rẹ mulẹ pe idile naa lo kan lati fa ọmọ oye kalẹ. Wọn ni latigba ti ẹjọ naa ti bẹrẹ, ko si idaduro rara, awọn si ti lọ si kootu fun igbẹjọ lẹẹmẹrin. O ni Onidaajọ Jide Falọla lo kọkọ n gbọ ẹjọ naa ki wọn too gbe e kuro lagbegbe naa, to si mu ki Onidaajọ Onibokun maa gbọ ọ, titi ti wọn fi gbe oun naa kuro. Wọn ni, “Iwaju Onidaajọ Adeleke ni ẹjọ yii wa bayii, o si ti fun wa ni ọjọ igbẹjọ miiran si ọjọ kẹrinlelogun, oṣu Kẹwaa, ọdun yii. Ṣugbọn iyalẹnu lo jẹ fun wa lati gbọ laipẹ yii pe awọn alagbara kan ṣepade niluu Oṣogbo, nibi ti wọn ti fi da Ọmọọba Gboyega Famọdun loju pe oun ni yoo jẹ ọmọ-oye fun ipo Ọwa Igbajọ. “Wọn sọ nibẹ pe gbogbo ọna lawọn yoo gba lati ri i pe awọn fa Famọdun kalẹ kijọba yii too kuro lọjọ kẹtadinlọgbọn, oṣu Kọkanla, ọdun yii.


Wọn ni, “Iwaju Onidaajọ Adeleke ni ẹjọ yii wa bayii, o si ti fun wa ni ọjọ igbẹjọ miiran si ọjọ kẹrinlelogun, oṣu Kẹwaa, ọdun yii. Ṣugbọn iyalẹnu lo jẹ fun wa lati gbọ laipẹ yii pe awọn alagbara kan ṣepade niluu Oṣogbo, nibi ti wọn ti fi da Ọmọọba Gboyega Famọdun loju pe oun ni yoo jẹ ọmọ-oye fun ipo Ọwa Igbajọ. “Wọn sọ nibẹ pe gbogbo ọna lawọn yoo gba lati ri i pe awọn fa Famọdun kalẹ kijọba yii too kuro lọjọ kẹtadinlọgbọn, oṣu Kọkanla, ọdun yii. Koda, ṣe lawọn eeyan agboole rẹ ni Ọwa Oke-Ode n jo kaakiri ilu lọjọ naa pe ipo ti ọmọ awọn wa lo fa oriire naa fawọn. “Bayii la bẹrẹ si i fimu finlẹ lati mọ ọna ti wọn fẹẹ gbe aparutu yii gba, o si jọ wa loju lati gbọ pe adajọ agba nipinlẹ Ọṣun ti gba faili ẹjọ wa lọwọ Onidaajọ Adeleke ti ile-ẹjọ giga ilu Ikirun, lati gbe e fun ẹlomiiran lai sọ idi kankan pato. “Idi ti wọn ṣe fẹẹ gbe ẹjọ naa fun adajọ miiran ti ko si lagbegbe wa ko ṣẹyin lati fi ṣe ojurere fun Famọdun to jẹ alaga ẹgbẹ APC Ọṣun lọ.


Koda, ṣe lawọn eeyan agboole rẹ ni Ọwa Oke-Ode n jo kaakiri ilu lọjọ naa pe ipo ti ọmọ awọn wa lo fa oriire naa fawọn. “Bayii la bẹrẹ si i fimu finlẹ lati mọ ọna ti wọn fẹẹ gbe aparutu yii gba, o si jọ wa loju lati gbọ pe adajọ agba nipinlẹ Ọṣun ti gba faili ẹjọ wa lọwọ Onidaajọ Adeleke ti ile-ẹjọ giga ilu Ikirun, lati gbe e fun ẹlomiiran lai sọ idi kankan pato. “Idi ti wọn ṣe fẹẹ gbe ẹjọ naa fun adajọ miiran ti ko si lagbegbe wa ko ṣẹyin lati fi ṣe ojurere fun Famọdun to jẹ alaga ẹgbẹ APC Ọṣun lọ. Idi ni pe ki i ṣe pe Onidaajọ Adeleke wa ninu ọlude tabi o n ṣaarẹ. “A wa n ke si ijọba lati ma ṣe gba ki ẹnikẹni lo wọn lati ṣe ohun to ta ko ifẹ ọkan awọn araalu, nitori ki i ṣe gbogbo igba lo yẹ kijọba maa fi agbara tẹ ifẹ ọkan wọn lọrun lori araalu. “Ijọba ko gbọdọ fun ẹka eto idajọ laṣẹ lati tete gbọ ẹjọ kiakia lori ọrọ Ọwa Igbajọ lẹnu iwọnba asiko to ku ti wọn yoo lo lori aleefa”.


Idi ni pe ki i ṣe pe Onidaajọ Adeleke wa ninu ọlude tabi o n ṣaarẹ. “A wa n ke si ijọba lati ma ṣe gba ki ẹnikẹni lo wọn lati ṣe ohun to ta ko ifẹ ọkan awọn araalu, nitori ki i ṣe gbogbo igba lo yẹ kijọba maa fi agbara tẹ ifẹ ọkan wọn lọrun lori araalu. “Ijọba ko gbọdọ fun ẹka eto idajọ laṣẹ lati tete gbọ ẹjọ kiakia lori ọrọ Ọwa Igbajọ lẹnu iwọnba asiko to ku ti wọn yoo lo lori aleefa”.


Ekunwo owo-oṣu ti mo ṣe ki i ṣe nitori oṣelu o-Sanwoolu

Monisọla Saka Lọjọ Aje, Mọnde, ọjọ kẹwaa, oṣu Kẹwaa, ọdun yii, nijọba Eko bọ sita gbangba lati wẹ ara ẹ mọ lori awuyewuye to n lọ nilẹ pe ọgbọn ati polongo ibo funra ẹ ati fun ọga ẹ, iyẹn Aṣiwaju Bọla Tinubu, ki wọn le jawe olubori ninu ibo ọdun to n bọ fun ipo ti koowa wọn n du loun ṣe fi kun owo-oṣu awọn oṣiṣẹ nipinlẹ naa. Wọn loju aye kọ lowo oṣu awọn oṣiṣẹ tijọba gomina to wa nipo, Babajide Sanwo-Olu, mu ko gbe pẹẹli si i, bẹẹ ni ki i ṣe lati fi kampeeni nitori ati le wọle ninu ibo gbogboogbo ọdun to n bọ. Kọmiṣanna feto iroyin nipinlẹ naa, Ọgbẹni Gboyega Ọmọtọṣọ, sọ fawọn oniroyin niluu Ikẹja lọjọ Ẹti, Furaidee, to kọja yii pe, owo tawọn fi kun owo-oṣu jẹ ohun ti wọn lẹtọọ si, o lawọn ṣe eleyii lati fẹmi imoore han si iṣẹ takuntakun wọn, paapaa ju lọ, lasiko tọrọ aje o ṣẹnuure yii. O ni, “Gomina Sanwo-Olu n fi akoko yii ki awọn oṣiṣẹ nipinlẹ yii pe awọn mọ riri iṣẹ ti ẹ n ṣe, bo tilẹ jẹ pe nnkan le koko lasiko yii, sibẹ ẹ o kaaarẹ ọkan, bẹẹ lẹ o jẹ ki iṣẹ ijọba falẹ, ẹ n ṣiṣẹ yin bii iṣẹ, bẹẹ lẹ n fi ẹrin pa ẹẹkẹ awọn olugbe ilu Eko ti wọn n wa si ileeṣẹ ijọba gbogbo, ẹ n da wọn lohun bo ṣe tọ ati bo ṣe yẹ. Ko waa si bi ẹkunwo yii ṣe le kere tabi pọ to, gomina ni iṣẹ ti wọn fẹ ko jẹ ni, wọn ro pe akoko to fawọn oṣiṣẹ lati tun goke agba si i latara owo to n wọle sinu apo wọn, wọn si ti sọ bẹẹ. ”Tẹ ẹ ba feti silẹ gbọ ohun ti gomina sọ daadaa, wọn lawọn ti pa wọn laṣẹ nileeṣẹ olori awọn oṣiṣẹ, idasilẹ ati ileeṣẹ to n ri si ọrọ owo-ìná (treasury), lati fori kori, ki wọn si wo iye awọn oṣiṣẹ ati ọna ti a o gbe gba, ọrọ pe o ri bẹẹ ko ri bẹẹ o si nilẹ mọ, nnkan to ti yanju lọrọ ẹkunwo yii”.


O ni, “Gomina Sanwo-Olu n fi akoko yii ki awọn oṣiṣẹ nipinlẹ yii pe awọn mọ riri iṣẹ ti ẹ n ṣe, bo tilẹ jẹ pe nnkan le koko lasiko yii, sibẹ ẹ o kaaarẹ ọkan, bẹẹ lẹ o jẹ ki iṣẹ ijọba falẹ, ẹ n ṣiṣẹ yin bii iṣẹ, bẹẹ lẹ n fi ẹrin pa ẹẹkẹ awọn olugbe ilu Eko ti wọn n wa si ileeṣẹ ijọba gbogbo, ẹ n da wọn lohun bo ṣe tọ ati bo ṣe yẹ. Ko waa si bi ẹkunwo yii ṣe le kere tabi pọ to, gomina ni iṣẹ ti wọn fẹ ko jẹ ni, wọn ro pe akoko to fawọn oṣiṣẹ lati tun goke agba si i latara owo to n wọle sinu apo wọn, wọn si ti sọ bẹẹ. ”Tẹ ẹ ba feti silẹ gbọ ohun ti gomina sọ daadaa, wọn lawọn ti pa wọn laṣẹ nileeṣẹ olori awọn oṣiṣẹ, idasilẹ ati ileeṣẹ to n ri si ọrọ owo-ìná (treasury), lati fori kori, ki wọn si wo iye awọn oṣiṣẹ ati ọna ti a o gbe gba, ọrọ pe o ri bẹẹ ko ri bẹẹ o si nilẹ mọ, nnkan to ti yanju lọrọ ẹkunwo yii”. Ọmọtọṣọ ṣalaye siwaju si i pe gbogbo awọn iṣẹ akanṣe yooku nijọba maa yanju ki ọdun yii to pari. “Awọn ileewe bii ọgbọn la ni nilẹ lati ṣi, bẹẹ la ni iṣẹ akanṣe ilegbee (housing) lati ṣi bakan naa, ko too di ipari ọdun ta a wa yii, bẹẹ lawọn ọkọ oju omi igbalode naa wa lara eto iṣẹ akanṣe yii. ‘‘Bakan naa la tun n ṣiṣẹ lori ọkọ oju irin igbalode tuntun alawọ buluu ti yoo maa ko ero lati Marina lọ si Mile 12, nipinlẹ Eko”.


Ọmọtọṣọ ṣalaye siwaju si i pe gbogbo awọn iṣẹ akanṣe yooku nijọba maa yanju ki ọdun yii to pari. “Awọn ileewe bii ọgbọn la ni nilẹ lati ṣi, bẹẹ la ni iṣẹ akanṣe ilegbee (housing) lati ṣi bakan naa, ko too di ipari ọdun ta a wa yii, bẹẹ lawọn ọkọ oju omi igbalode naa wa lara eto iṣẹ akanṣe yii. ‘‘Bakan naa la tun n ṣiṣẹ lori ọkọ oju irin igbalode tuntun alawọ buluu ti yoo maa ko ero lati Marina lọ si Mile 12, nipinlẹ Eko”. O kadii rẹ nilẹ pe, ijọba Sanwo-Olu n ṣiṣẹ l’Ekoo, lati mọ riri iṣẹ awọn oṣiṣẹ nipinlẹ yii si ni idi pataki to fi fi kun owo-oṣu wọn.’ Ka ranti pe, lọjọ Iṣẹgun, Tusidee, ọjọ kẹrin, oṣu Kẹwaa, ọdun yii, ni Sanwo-Olu dun awọn oṣiṣẹ ninu, to si fi ẹkunwo ida mẹẹẹdọgbọn owo-oṣu wọn (25%) ki wọn kaabọ sinu oṣu tuntun yii. Latigba naa lawọn eeyan, paapaa ju lọ awọn oṣiṣẹ ijọba nipinlẹ Eko ti n fo fayọ.


O kadii rẹ nilẹ pe, ijọba Sanwo-Olu n ṣiṣẹ l’Ekoo, lati mọ riri iṣẹ awọn oṣiṣẹ nipinlẹ yii si ni idi pataki to fi fi kun owo-oṣu wọn.’ Ka ranti pe, lọjọ Iṣẹgun, Tusidee, ọjọ kẹrin, oṣu Kẹwaa, ọdun yii, ni Sanwo-Olu dun awọn oṣiṣẹ ninu, to si fi ẹkunwo ida mẹẹẹdọgbọn owo-oṣu wọn (25%) ki wọn kaabọ sinu oṣu tuntun yii. Latigba naa lawọn eeyan, paapaa ju lọ awọn oṣiṣẹ ijọba nipinlẹ Eko ti n fo fayọ.


Nitori awọn agbẹ ti wọn ji gbe, awọn agbofinro ya wọnu igbo agbegbe Oke-Ogun

Ọlawale Ajao, Ibadan Nitori bi awọn ajinigbe ṣe ji awọn agbẹ mẹrin gbe lagbegbe naa, awọn agbofinro ti lu agbegbe Oke-Ogun pa. Kọmiṣanna feto iroyin ati irinajo afẹ ni ipinlẹ Ọyọ, Ọmọwe Wasiu Ọlatubọsun, lo fidi iroyin yii mulẹ nirọlẹ ọjọ Aiku, Sannde, ọsẹ yii. Nirọlẹ ọjọ Abamẹta, Satide, ọjọ kẹjọ, oṣu Kẹwaa, ọdun 2022 yii, lawọn igiripa ọkunrin kan ti wọn dihamọra pẹlu ibọn, ya wọ inu oko nla kan ti awọn agbẹ pọ si, ti wọn si ji mẹrin ninu wọn gbe. Awọn ti ori ko yọ ninu awọn agbẹ yii ni wọn dele royin pe bii mẹwaa lawọn ẹruuku to waa ka awọn mọ inu oko ati pe aṣọ ṣọja ni wọn wọ, ti wọn si dihamọra pẹlu ibọn bii ẹni to n lọ soju ogun. Wọn ni awọn ti wọn gbe lọ wọnyi jẹ diẹ ninu awọn to n mojuto awọn ẹlẹdẹ ti wọn n sin ninu ọgba oko nla to wa fun oniruuru ohun ọgbin pẹlu awọn nnkan ọsin naa. Gẹgẹ bi alaga ẹgbẹ awọn agbẹ aladaa nla to dako si agbegbe naa, Ọgbẹni Adepọju, ṣe sọ, ọna Okeho, nijọba ibilẹ Itẹsiwaju, lawọn agbebọn yẹn gbe awọn eeyan wa ti wọn ji gbe lọ, awọn ọlọpaa atawọn Amọtẹkun ti wọnu igbo yẹn ti wọn “Ijọba lo n pariwo pe ka maa dako, oko ọhun naa la n da ta a fi di ẹni ti awọn ajinigbe n ji gbe yii lai ṣe adiẹ”. Gẹgẹ bo ṣe wa ninu atẹjade to fi ṣọwọ sawọn oniroyin lori ẹrọ ayelujara, Ọmọwe Ọlatubọsun fidi ẹ mulẹ pe awọn agbofinro bii ọlọpaa, Opereation Burst, Amọtẹkun, ati bẹẹ bẹẹ lọ ti gbakoso inu igbo ilu Isẹyin si Ipapo, lọ sọna Ṣaki bayii, ati pe laipẹ rara lawọn ṣọja naa yoo darapọ mọ wọn ninu igbiyanju lati gba awọn agbẹ ti wọn ji gbe naa silẹ laaye.


Ipenija eto aabo ti dohun igbagbe lagbegbe Ibarapa- Makinde

Ọlawale Ajao, Ibadan Ipaniyan, ijinigbe, idigunjale ati iwa ọdaran gbogbo to mu ki eto aabo mẹhẹ lagbegbe Ibarapa nipinlẹ Ọyọ ti dohun igbagbe. Gomina ipinlẹ Ọyọ, Ẹnjinnia Ṣeyi Makinde, lo sọrọ yii nigba to n kopa nibi ayajọ ọdun awọn ibeji lagbaaye, eyi to waye niluu Igboọra, nipinlẹ naa lọjọ Abamẹta, Satide, to kọja. Makinde, ẹni to pinnu lati mu idagbasoke ba ilu Igboọra ati agbegbe Ibarapa lapapọ nipasẹ ọdun ibeji yii, ṣeleri lati ṣatunṣe awọn ọna pataki lagbegbe naa. Gẹgẹ bo ṣe ṣe sọ, “Ohun ta a waa ṣe nibi lonii kọja Odun ibeji. A n fi asiko yii ronu anfaani ti ọdun ibeji le mu wa fun wa ni ipinlẹ Ọyọ, papaaa, nipa irinajo afẹ. “O ti n lọ bii ọdun mẹrin sẹyin bayii ti mo ti wa sibi waa polongo ibo.


Gẹgẹ bo ṣe ṣe sọ, “Ohun ta a waa ṣe nibi lonii kọja Odun ibeji. A n fi asiko yii ronu anfaani ti ọdun ibeji le mu wa fun wa ni ipinlẹ Ọyọ, papaaa, nipa irinajo afẹ. “O ti n lọ bii ọdun mẹrin sẹyin bayii ti mo ti wa sibi waa polongo ibo. Nnkan mẹrin ti mo ṣeleri nigba naa ni eto ìlera, imugbooro eto ọrọ aje ati eto aabo. Inu mi si dun pe gbogbo ileri yẹn ni mo ti mu ṣẹ. A ni ipenija eto aabo ni ilẹ Ibarapa tẹlẹ, ṣugbọn inu mi dun pe kaluku ti n lọ sibi iṣẹ aje ẹ lalaafia lai si iṣoro eto aabo kankan nibikankan mọ.


Nnkan mẹrin ti mo ṣeleri nigba naa ni eto ìlera, imugbooro eto ọrọ aje ati eto aabo. Inu mi si dun pe gbogbo ileri yẹn ni mo ti mu ṣẹ. A ni ipenija eto aabo ni ilẹ Ibarapa tẹlẹ, ṣugbọn inu mi dun pe kaluku ti n lọ sibi iṣẹ aje ẹ lalaafia lai si iṣoro eto aabo kankan nibikankan mọ. Ka too dori apere ijọba, ko si nnkan to n jẹ Amọtẹkun, ṣugbọn a dupẹ pe awọn Amọtẹkun lo wa niwaju wa ti wọn n moju to eto aabo yii. “Ilu Igboọra yii ni ma a ti bẹrẹ ipolongo ibo mi fun idibo ọdun to n bọ. Nitori naa, ẹ máa retí mi pada ni nnkan bii ọsẹ mẹta kan sasiko yii.


Ka too dori apere ijọba, ko si nnkan to n jẹ Amọtẹkun, ṣugbọn a dupẹ pe awọn Amọtẹkun lo wa niwaju wa ti wọn n moju to eto aabo yii. “Ilu Igboọra yii ni ma a ti bẹrẹ ipolongo ibo mi fun idibo ọdun to n bọ. Nitori naa, ẹ máa retí mi pada ni nnkan bii ọsẹ mẹta kan sasiko yii. Ṣugbọn ko too di asiko yẹn, ẹ ti maa ri awọn oṣiṣẹ to maa ṣe oju ọna Ibadan si Eruwa, ati ọna Igboọra si Iganna. Erongba mi ni lati mu idagbasoke eto ọrọ aje ba ilẹ Ibarapa”. Makinde ni gomina akọkọ ti yoo kopa ninu ajọdun awọn ibeji n’Igboọra.


Ṣugbọn ko too di asiko yẹn, ẹ ti maa ri awọn oṣiṣẹ to maa ṣe oju ọna Ibadan si Eruwa, ati ọna Igboọra si Iganna. Erongba mi ni lati mu idagbasoke eto ọrọ aje ba ilẹ Ibarapa”. Makinde ni gomina akọkọ ti yoo kopa ninu ajọdun awọn ibeji n’Igboọra. Gẹgẹ bi awọn to ṣagbekalẹ ajọdun naa, Ọgbẹni Taiwo Ibitoye ati Kẹhinde Ibitoye, ṣe fidi ẹ mulẹ, ” Ki i ṣe Naijiria lorile-ede akọkọ ta a ti maa ṣe ajọdun ibeji ta a maa n ṣe lọdọọdun yii. A ti ṣe e lorileede China, Brazil atawọn orileede mi-in kaakiri agbaye, ṣugbọn ninu gbogbo irin-ajo wa wọnyi, a ri i pe Gomina Makinde ni gomina akọkọ to maa ni ajọṣepọ pẹlu awọn ibejì lagbaaye”. Nigba ti wọn n ṣalaye pataki ajọdun ọdun yii, eyi ti wọn pe akori ẹ ni ‘‘Bibi Ibeji fun Imugbooro Eto Ọrọ Aje”, Taye ati Kẹhinde Ibitoye sọ pe “A wa nibi lonii lati ṣajọdun ibeji ati lati bu ẹyẹ ikẹyin fun Ọba Ọlayiwọla Adeyẹmi Kẹta ti i ṣe Alaafin Ọyọ ti wọn darapọ mọ awọn baba nla wọn laipẹ yii.


Gẹgẹ bi awọn to ṣagbekalẹ ajọdun naa, Ọgbẹni Taiwo Ibitoye ati Kẹhinde Ibitoye, ṣe fidi ẹ mulẹ, ” Ki i ṣe Naijiria lorile-ede akọkọ ta a ti maa ṣe ajọdun ibeji ta a maa n ṣe lọdọọdun yii. A ti ṣe e lorileede China, Brazil atawọn orileede mi-in kaakiri agbaye, ṣugbọn ninu gbogbo irin-ajo wa wọnyi, a ri i pe Gomina Makinde ni gomina akọkọ to maa ni ajọṣepọ pẹlu awọn ibejì lagbaaye”. Nigba ti wọn n ṣalaye pataki ajọdun ọdun yii, eyi ti wọn pe akori ẹ ni ‘‘Bibi Ibeji fun Imugbooro Eto Ọrọ Aje”, Taye ati Kẹhinde Ibitoye sọ pe “A wa nibi lonii lati ṣajọdun ibeji ati lati bu ẹyẹ ikẹyin fun Ọba Ọlayiwọla Adeyẹmi Kẹta ti i ṣe Alaafin Ọyọ ti wọn darapọ mọ awọn baba nla wọn laipẹ yii. Aafin wọn la ti maa n ṣe ayẹyẹ yii nigba ta a ṣẹṣẹ bẹrẹ. “Lọdun to kọja l’Alaafin Ọlayiwọla fi ibi ayẹyẹ igbeyawo ọmọ bibi inu wọn silẹ lati waa ba wa ṣajọdun ibeji n’Igboọra nibi. Igboọra lo ni ibeji to pọ ju lagbaaye.


Aafin wọn la ti maa n ṣe ayẹyẹ yii nigba ta a ṣẹṣẹ bẹrẹ. “Lọdun to kọja l’Alaafin Ọlayiwọla fi ibi ayẹyẹ igbeyawo ọmọ bibi inu wọn silẹ lati waa ba wa ṣajọdun ibeji n’Igboọra nibi. Igboọra lo ni ibeji to pọ ju lagbaaye. Korona ti ba eto ọrọ aje jẹ, idi niyẹn ta a ṣe pinnu lati lo ajọdun ọdun yii lati mu agbega ba eto ọrọ aje ilu yii”. Wọn waa beere fun atilẹyin Gomina Makinde lori erongba wọn lati ṣe akojọpọ awọn ibeji to pọ kaakiri agbaye lati waa kopa ninu ajọdun ọdun to n bọ, ki eto ọhun le jẹ aaye akọkọ lorilẹ aye ti awọn ibeji to pọ ju lọ yoo ti ko ara wọn jọ soju kan naa, ki kinni ọhun le wọnu iwe itan agbaye ti wọn n pe ni Guiness Book of Records. Ọọni Ile-Ifẹ, Ọba Adeyẹye Ẹnitan Ogunwusi wa lara awọn ọba to kopa nibi eto naa pẹlu bo ṣe ran Salu ti Ẹdun-Abọn, Ọba Adesọji Ọlatunde Kẹhinde, lọ sibẹ lati ṣoju ẹ. Lara awọn ori-ade to tun wa nibẹ ni Olulamokun ti Yakooyo ni ipinlẹ Ọṣun, Onidoo ti Ido (ipinlẹ Ọyọ), ẹni to ṣoju Ọba Lekan Balogun ti i ṣe Olubadan tilẹ Ibadan, atawọn ọba agbegbe Ibarapa.


Korona ti ba eto ọrọ aje jẹ, idi niyẹn ta a ṣe pinnu lati lo ajọdun ọdun yii lati mu agbega ba eto ọrọ aje ilu yii”. Wọn waa beere fun atilẹyin Gomina Makinde lori erongba wọn lati ṣe akojọpọ awọn ibeji to pọ kaakiri agbaye lati waa kopa ninu ajọdun ọdun to n bọ, ki eto ọhun le jẹ aaye akọkọ lorilẹ aye ti awọn ibeji to pọ ju lọ yoo ti ko ara wọn jọ soju kan naa, ki kinni ọhun le wọnu iwe itan agbaye ti wọn n pe ni Guiness Book of Records. Ọọni Ile-Ifẹ, Ọba Adeyẹye Ẹnitan Ogunwusi wa lara awọn ọba to kopa nibi eto naa pẹlu bo ṣe ran Salu ti Ẹdun-Abọn, Ọba Adesọji Ọlatunde Kẹhinde, lọ sibẹ lati ṣoju ẹ. Lara awọn ori-ade to tun wa nibẹ ni Olulamokun ti Yakooyo ni ipinlẹ Ọṣun, Onidoo ti Ido (ipinlẹ Ọyọ), ẹni to ṣoju Ọba Lekan Balogun ti i ṣe Olubadan tilẹ Ibadan, atawọn ọba agbegbe Ibarapa. Olu Igboọra, Ọba Jimọ Ọlajide Titiloye, lo gba gbogbo wọn lalejo.


Olu Igboọra, Ọba Jimọ Ọlajide Titiloye, lo gba gbogbo wọn lalejo.


Idowu atọrẹ ẹ yọ ẹya ara baba agbalagba lọ, wọn lawọn fẹẹ fi ṣoogun owo

Gbenga Amos, Ogun Ẹni ogun ọdun pere ni Idowu Poso, ẹni ọdun mọkanlelogun si lọrẹ ẹ, Friday Abinya Odeh, ṣugbọn akolo awọn ọlọpaa ọtẹlẹmuyẹ lawọn mejeeji wa bayii, nibi ti wọn ti n ka boroboro nipa iwa ọdaju ti wọn hu. Niṣe ni wọn ki baba agbalagba ẹni ogoji ọdun kan, Abdullahi Azeez mọlẹ, wọn ga a lọrun, wọn si pa a, lẹyin eyi ni wọn kun ẹran ara rẹ si wẹwẹ bii ẹran namọ, wọn si yọ apa ti wọn nilo lati fi ṣogun owo. Gẹgẹ bii alaye ti Alukoro ileeṣẹ ọlọpaa ipinlẹ Ogun, SP Abimbọla Oyeyẹmi ṣe nipa iṣẹlẹ yii lọjọ Aiku, Sannde, ọjọ kẹsan-an, oṣu Kẹwaa yii, o ni ilu kan ti wọn n pe ni Kọbapẹ, lẹgbẹ Ṣiun, lọna marosẹ Abẹokuta si Interchange Ṣagamu, ni Abdullahi ti wọn da ẹmi ẹ legbodo naa n gbe. Ọjọ kẹjọ, oṣu Kẹfa, ọdun yii, ni oloogbe naa jade nile, wọn lo kan bọ sẹyinkule bii ẹni fẹẹ nasẹ jade ni, afi bo ṣe di pe ko pada wale mọ tilẹ ọjọ naa fi ṣu, o si ṣe bẹẹ dẹni awati. Lọjọ keji, iyẹn ọjọ kẹsan-an, oṣu Kẹfa ọhun lawọn mọlẹbi baba agba yii lọọ fọrọ ọhun to awọn ọlọpaa leti ni ẹka ileeṣẹ ọlọpaa Owode Ẹgba, pe awọn n wa ẹni wọn, awọn o si mọ ohun to ṣẹlẹ si i. Nigba tọrọ yii detiigbọ Kọmiṣanna ọlọpaa ipinlẹ Ogun, CP Lanre Bankọle, o paṣẹ fawọn ọtẹlẹmuyẹ ni ẹka CID ti wọn n ri si iwa ijinigbe pe ki wọn lọọ ṣewadii iṣẹlẹ naa. Loju-ẹsẹ si ni SP Taiwo Ọpadiran atawọn ọmọọṣẹ rẹ ti fọn saduugbo naa, bi wọn ṣe n fimu finlẹ, ni wọn n ṣewadii, wọn si n wa gbogbo kọlọfin ti oloogbe naa n jẹ si kiri.


Ọjọ kẹjọ, oṣu Kẹfa, ọdun yii, ni oloogbe naa jade nile, wọn lo kan bọ sẹyinkule bii ẹni fẹẹ nasẹ jade ni, afi bo ṣe di pe ko pada wale mọ tilẹ ọjọ naa fi ṣu, o si ṣe bẹẹ dẹni awati. Lọjọ keji, iyẹn ọjọ kẹsan-an, oṣu Kẹfa ọhun lawọn mọlẹbi baba agba yii lọọ fọrọ ọhun to awọn ọlọpaa leti ni ẹka ileeṣẹ ọlọpaa Owode Ẹgba, pe awọn n wa ẹni wọn, awọn o si mọ ohun to ṣẹlẹ si i. Nigba tọrọ yii detiigbọ Kọmiṣanna ọlọpaa ipinlẹ Ogun, CP Lanre Bankọle, o paṣẹ fawọn ọtẹlẹmuyẹ ni ẹka CID ti wọn n ri si iwa ijinigbe pe ki wọn lọọ ṣewadii iṣẹlẹ naa. Loju-ẹsẹ si ni SP Taiwo Ọpadiran atawọn ọmọọṣẹ rẹ ti fọn saduugbo naa, bi wọn ṣe n fimu finlẹ, ni wọn n ṣewadii, wọn si n wa gbogbo kọlọfin ti oloogbe naa n jẹ si kiri. Ṣe bawọn kan ṣe mọ nnkan an fi pamọ, bẹẹ lawọn mi-in mọ nnkan an wa dori okodoro, lẹyin oṣu mẹta, lọjọ kejilelogun, oṣu Kẹsan-an to kọja yii, iwadii ijinlẹ tu aṣiri ibuba kan tawọn amookunṣika naa fori pamọ si, Friday Abinya Odeh si lọwọ kọkọ tẹ. Akata ẹ ni wọn ti ri ike siimu Airtel to jẹ ti oloogbe naa. Friday yii lo ṣamọna awọn ọlọpaa sibi ti ekeji ẹ wa, ko si pẹ rara ti wọn fi ri Idowu naa mu.


Ṣe bawọn kan ṣe mọ nnkan an fi pamọ, bẹẹ lawọn mi-in mọ nnkan an wa dori okodoro, lẹyin oṣu mẹta, lọjọ kejilelogun, oṣu Kẹsan-an to kọja yii, iwadii ijinlẹ tu aṣiri ibuba kan tawọn amookunṣika naa fori pamọ si, Friday Abinya Odeh si lọwọ kọkọ tẹ. Akata ẹ ni wọn ti ri ike siimu Airtel to jẹ ti oloogbe naa. Friday yii lo ṣamọna awọn ọlọpaa sibi ti ekeji ẹ wa, ko si pẹ rara ti wọn fi ri Idowu naa mu. Nigba ti wọn de tọlọpaa, awọn mejeeji jẹwọ pe awọn lawọn ji baba agbalagba naa gbe ni nnkan bii aago meje aabọ alẹ ọjọ kẹjọ, oṣu Kẹfa, to dawati ọhun, wọn ni niṣe lawọn fipa wọ ọ lọ sinu igbo, ibẹ lawọn pa a si, awọn si kun ẹran ara ẹ si wẹwẹ. Wọn ni oogun owo lawọn fẹẹ ṣe, ẹnikan ti wọn pe ni Arab Money, ti wọn lawọn ba pade lori fesibuuku lo sọ awọn ẹya ara eeyan tawọn nilo lati fi ṣoogun owo tawọn ọmọ ‘Yahoo’ maa n ṣe. Etutu to ni kawọn ṣe ọhun lo mu kawọn huwa buruku yii.


Nigba ti wọn de tọlọpaa, awọn mejeeji jẹwọ pe awọn lawọn ji baba agbalagba naa gbe ni nnkan bii aago meje aabọ alẹ ọjọ kẹjọ, oṣu Kẹfa, to dawati ọhun, wọn ni niṣe lawọn fipa wọ ọ lọ sinu igbo, ibẹ lawọn pa a si, awọn si kun ẹran ara ẹ si wẹwẹ. Wọn ni oogun owo lawọn fẹẹ ṣe, ẹnikan ti wọn pe ni Arab Money, ti wọn lawọn ba pade lori fesibuuku lo sọ awọn ẹya ara eeyan tawọn nilo lati fi ṣoogun owo tawọn ọmọ ‘Yahoo’ maa n ṣe. Etutu to ni kawọn ṣe ọhun lo mu kawọn huwa buruku yii. Oyeyẹmi ni gbogbo igbiyanju awọn ọlọpaa lati ri ageku oloogbe yii lo ja si pabo, awọn afurasi naa jẹwọ pe awọn ko sin in lẹyin tawọn yọ ẹya ara tawọn nilo tan, niṣe lawọn fọn iyooku rẹ da sigbo kaakiri. Ṣa, Kọmiṣanna ọlọpaa ti paṣẹ pe kawọn ọtẹlẹmuyẹ tubọ pari iwadii wọn, ki wọn le tete taari awọn ọdaju apaayan yii siwaju adajọ lati lọọ fimu kata ofin.


Oyeyẹmi ni gbogbo igbiyanju awọn ọlọpaa lati ri ageku oloogbe yii lo ja si pabo, awọn afurasi naa jẹwọ pe awọn ko sin in lẹyin tawọn yọ ẹya ara tawọn nilo tan, niṣe lawọn fọn iyooku rẹ da sigbo kaakiri. Ṣa, Kọmiṣanna ọlọpaa ti paṣẹ pe kawọn ọtẹlẹmuyẹ tubọ pari iwadii wọn, ki wọn le tete taari awọn ọdaju apaayan yii siwaju adajọ lati lọọ fimu kata ofin.


Nitori Tinubu, MC Oluọmọ atawọn ọmọ ẹ ya si titi, ko sọna lati Eko d’Oṣodi

Faith Adebọla, Eko Pitimu lawọn ero ya di ọna marosẹ to lọ lati Surulere wa si Oṣodi lowurọ ọjọ Aiku, Sannde, ọjọ kẹsan-an, oṣu Kẹwaa yii, ko sọna rara fun ọkọ, kẹkẹ Marwa tabi ọkada kankan lati kọja, latari irin ayẹsi akanṣe kan ti olori igbimọ to n ṣakoso awọn gareeji ọkọ l’Ekoo, Alaaji Musiliu Ayinde Akinsanya, tawọn eeyan mọ si MC Oluọmọ, ṣeto rẹ. O loun atawọn eeyan miliọnu marun-un fẹẹ rin lati yipo Eko tori oludije funpo aarẹ lẹgbẹ oṣelu All Progressives Congress (APC), Aṣiwaju Bọla Ahmed Tinubu, ati oludije funpo gomina Eko, Babajide Oluṣọla Sanwo-Olu. Lati afẹmọju ọjọ Sannde ọhun, awọn ọmọ ẹgbẹ onimọto, lati origun mẹrẹẹrin Eko, ti n rọ de si papa iṣere Teslim ati ti apapọ ilẹ wa, National Stadium, to wa lagbegbe Surulere ọhun. Lẹlẹgbẹjẹgbẹ, ọlọgbajọgba ni wọn n de, kaluku wọn ni wọn wọṣọ ẹgbẹjọda, ọpọ si de fila ti wọn ya ami to maa n wa lara fila Tinubu sori, bẹẹ ni wọn n kọrin ayẹsi ati orin owe loriṣiiriṣii. Yatọ sawọn onimọto, awọn gbajumọ oṣere tiata ilẹ wa naa ko gbẹyin, lara awọn to tete de sibi eto naa naa ni awọn ti Saheed Balogun ko sodi, bii Fausat Balogun tawọn eeyan mọ si Ṣajẹ ti o lọgaa, Ẹbun Oloyede ti wọn tun n pe ni Ọlaiya Igwe ati bẹẹ bẹẹ lọ. Awọn oṣere tiata elede eebo naa wa pẹlu, kinni ọhun ko si yatọ si ayẹyẹ kanifa nla ti wọn maa n ṣe.


Lẹlẹgbẹjẹgbẹ, ọlọgbajọgba ni wọn n de, kaluku wọn ni wọn wọṣọ ẹgbẹjọda, ọpọ si de fila ti wọn ya ami to maa n wa lara fila Tinubu sori, bẹẹ ni wọn n kọrin ayẹsi ati orin owe loriṣiiriṣii. Yatọ sawọn onimọto, awọn gbajumọ oṣere tiata ilẹ wa naa ko gbẹyin, lara awọn to tete de sibi eto naa naa ni awọn ti Saheed Balogun ko sodi, bii Fausat Balogun tawọn eeyan mọ si Ṣajẹ ti o lọgaa, Ẹbun Oloyede ti wọn tun n pe ni Ọlaiya Igwe ati bẹẹ bẹẹ lọ. Awọn oṣere tiata elede eebo naa wa pẹlu, kinni ọhun ko si yatọ si ayẹyẹ kanifa nla ti wọn maa n ṣe. Amọ lati afẹmọju ọhun ni ojo ti n rọ, inu ojo naa lawọn ero ọhun n de si, kaluku wọn lo n wa lailọọnu ti wọn maa fi tọju foonu ati awọn nnkan ti omi le bajẹ to wa lara wọn si, wọn ko si kuro ninu ejiwọwọ ọhun, bẹẹ ni wọn ṣe n rin lati Surulere wa sọna Oṣodi, wọn gba ọna Funṣọ Williams jade si Bọlade, bi wọn ṣe n lulu, ni wọn n darin ọlọkan-o-jọkan, wọn n gbe e, wọn si n n jo ajorin lọ, gbogbo orin ọhun ko kọja pe Tinubu ati Shettima lo maa di aarẹ ati igbakeji ẹ lọdun to n bọ, Sanwo-Olu si gbọdọ ṣe saa keji l’Ekoo. Bakan naa lawọn agbofinro ati ẹṣọ alaabo pe biba sibi ayẹyẹ ọhun, latori ọlọpaa si sifu difẹnsi, atawọn ẹṣọ Neighbourhood Eko, awọn ẹṣọ alaabo aladaani ko gbẹyin. MC Oluọmọ to ti kọkọ sọ pe oun ṣi fawọ ro lori idije naa, kede lọjọ Satide to ṣaaju pe idije ọhun maa tẹsiwaju, o lawọn agbaagba ati ijọba Eko ti fọwọ si i, ati pe iyalayaa ayẹyẹ atilẹyin leyi tawọn ṣe yii, o ni niṣe lawọn maa ti Eko pa fun Tinubu ati Sanwo-Olu.


Amọ lati afẹmọju ọhun ni ojo ti n rọ, inu ojo naa lawọn ero ọhun n de si, kaluku wọn lo n wa lailọọnu ti wọn maa fi tọju foonu ati awọn nnkan ti omi le bajẹ to wa lara wọn si, wọn ko si kuro ninu ejiwọwọ ọhun, bẹẹ ni wọn ṣe n rin lati Surulere wa sọna Oṣodi, wọn gba ọna Funṣọ Williams jade si Bọlade, bi wọn ṣe n lulu, ni wọn n darin ọlọkan-o-jọkan, wọn n gbe e, wọn si n n jo ajorin lọ, gbogbo orin ọhun ko kọja pe Tinubu ati Shettima lo maa di aarẹ ati igbakeji ẹ lọdun to n bọ, Sanwo-Olu si gbọdọ ṣe saa keji l’Ekoo. Bakan naa lawọn agbofinro ati ẹṣọ alaabo pe biba sibi ayẹyẹ ọhun, latori ọlọpaa si sifu difẹnsi, atawọn ẹṣọ Neighbourhood Eko, awọn ẹṣọ alaabo aladaani ko gbẹyin. MC Oluọmọ to ti kọkọ sọ pe oun ṣi fawọ ro lori idije naa, kede lọjọ Satide to ṣaaju pe idije ọhun maa tẹsiwaju, o lawọn agbaagba ati ijọba Eko ti fọwọ si i, ati pe iyalayaa ayẹyẹ atilẹyin leyi tawọn ṣe yii, o ni niṣe lawọn maa ti Eko pa fun Tinubu ati Sanwo-Olu. ‘A fẹ lati ṣafihan atilẹyin wa, bi a ṣe pọ to, ba a ṣe lero lẹyin to, kawọn eeyan le mọ pe ki i ṣe ṣereṣere rara, awọn oludije lẹgbẹ oṣelu APC maa wọle lai sọsẹ lọdun to n bọ ni’, gẹgẹ bo ṣe wi.


‘A fẹ lati ṣafihan atilẹyin wa, bi a ṣe pọ to, ba a ṣe lero lẹyin to, kawọn eeyan le mọ pe ki i ṣe ṣereṣere rara, awọn oludije lẹgbẹ oṣelu APC maa wọle lai sọsẹ lọdun to n bọ ni’, gẹgẹ bo ṣe wi.


Buhari fami-ẹyẹ da Wasiu Ayinde lọla

Monisọla Saka Gbajumọ elere fuji nilẹ yii, Alaaji Wasiu Ayinde Marshal, ti pupọ eeyan mọ si K1 de Ultimate tabi ọba Fuji, nijọba Buhari ti fẹẹ fun ni ami-ẹyẹ MON, ọkan lara awọn eeyan pataki nilẹ yii, lọjọ Iṣẹgun, Tusidee, ọjọ kọkanla, oṣu yii. Akitiyan atawọn ipa pataki tọkunrin olorin yii ti ko ninu idagbasoke ilẹ yii latẹyinwa titi di isinyii, lo mu ki ipo ati ami-ẹyẹ idanilọla naa tọ si i. Gẹgẹ bi iroyin to jade lati ileeṣẹ to n ri si awọn iṣẹ pataki atawọn eto ijọba lọjọ keje, oṣu kẹwaa, ọdun yii ṣe sọ, wọn ni ninu gbọngan International Conference Center, to wa l’Abuja, layẹyẹ igbami-ẹyẹ naa ti maa waye lọjọ Iṣẹgun, Tusidee, ọjọ kọkanla, oṣu Kẹwaa, ọdun yii, ni deede aago mẹsan-an owurọ. Gẹgẹ bi atẹjade naa ṣe sọ, Minisita fawọn iṣẹ pataki ni, “Mo layọ lati fi to yin leti pe Aarẹ orilẹ-ede yii, Ọlọla ju lọ Muhammadu Buhari, ti buwọ lu iwe lati ṣapọnle yin pẹlu oye ati ami-ẹyẹ lati jẹ ọkan lara awọn eeyan pataki nilẹ yii (MON). ‘‘Ni gbọngan International Conference Centre, ICC, to wa niluu Abuja, layẹyẹ naa ti maa waye lọjọ Iṣẹgun, Tusidee, ọjọ kọkanla, oṣu yii, ni deede aago mẹsan-an aarọ. ‘‘Aaye ilegbee, to fi mọ jijẹ mimu, la ti ṣeto silẹ fun yin nile itura Nicon Hotel. Iforukọsilẹ ati iwọle sileetura yii yoo bẹrẹ laago mejila ọsan ọjọ Aje, Mọnde, ọjọ kẹwaa, oṣu Kẹwaa, ọdun 2022 yii.


Buhari fami-ẹyẹ da Wasiu Ayinde lọla

‘‘Ni gbọngan International Conference Centre, ICC, to wa niluu Abuja, layẹyẹ naa ti maa waye lọjọ Iṣẹgun, Tusidee, ọjọ kọkanla, oṣu yii, ni deede aago mẹsan-an aarọ. ‘‘Aaye ilegbee, to fi mọ jijẹ mimu, la ti ṣeto silẹ fun yin nile itura Nicon Hotel. Iforukọsilẹ ati iwọle sileetura yii yoo bẹrẹ laago mejila ọsan ọjọ Aje, Mọnde, ọjọ kẹwaa, oṣu Kẹwaa, ọdun 2022 yii. Kaadi idanimọ yin ṣe pataki fun iwọle atawọn eto yooku. O ki gbogbo wọn ku oriire ami-ẹyẹ ati ipo nla ti wọn fi da wọn lọla naa, o si ṣe e laduura pe wọn yoo rẹmii lo o.


Buhari fami-ẹyẹ da Wasiu Ayinde lọla

Kaadi idanimọ yin ṣe pataki fun iwọle atawọn eto yooku. O ki gbogbo wọn ku oriire ami-ẹyẹ ati ipo nla ti wọn fi da wọn lọla naa, o si ṣe e laduura pe wọn yoo rẹmii lo o.